Sayyod-shou - Зиёда ёки санъат оламидаги энг содда киз хакида\nЗиёда ёки санъат оламидаги энг содда киз хакида\nЗиёданинг кушиклари кампирлардан илхомланилган кушиклар?!\nЁш булишига карамай ундаги шижоат, санъатдаги мехнати ва айникса овози тан бермасликка илож колдирмайди. Кушикларини тинглаб, клипларини томошо килиб куз унгингизда шух шаддод, тап бермас киз намоён булса ажаб эмас. Менинг фикрим хам шундай булиб, хар галгидек бахсга чогланиб, уткир саволлар нишони остига олиш учун Зиёда билан учрашувга ошикдим.\nТугриси…интервью давомида бир икки бора шубхаландим, бу ростанам Зиёдами?- деб. Каршимда умуман юлдузлик нималигини сезмаган ва билмаган заифгина кизалок хаяжонла жилмайиб, кузларини пирпиратиб, сал каттикрок гапирсангиз йиглаб юборгудек булган кизча утирарди. Хозир эса ёнимда худди мен бир машхур юлдз-у, у эса хаяжонланиб турган мухлисимдек, ёки бир укувчи киз билан сухбатлашётган эдим.\nКобилова Зиёда Уткировна 7-январ 1988 йил Тошкентда тугилган, маълумоти-тугалланмаган олий, Хамза Хакимзода Ниёзий мусика коллежида 3-курс талабаси.\n-Оилада 10 киши, 8 фарзанд, 7-киз ва 1 угил.\n-«Акфа -медиа»га карашли хонанда. 5 ёшидан кушик айтади; 17-ёшида санъатга кадам куйган.\n-M&TVA-2007 йил энг яхши аёл хонандаси унвони сохиби\nСизни лойиха махсулоти деса буладими?\n-Каерда? Бу ердами? (жилмайиб) Ижодий йуналишда ижодкор\nДемак, Сиз узингизни ижодкор деб хисоблайсиз, такдим килинаётган ижодингизда Сизнинг ижодингиз неччи фоиз?\nДейлик гоя, шеър, мусика ва хоказо, куйлашдан ташкари купрок кайсиларида яна хиссангиз бор? Ижодкорман дедингиз-ку?\n-Мусикасини купрок узим басталайман. Купрок фортепианода чаламан. 50 фоиз узимни ижодим ётади хар бир кушикда деса хам булади.\nФортепиано чалишни биламан денг?\n-Проффесионал даражадамас-ку, лекин, эшитиш кобилиятимга таяниб узимча чалиб тураман ва шунда янги-янги гоялар келади.\nИжодингизни бошлаганингизда бошка кушикга узбек тилида куйлагансиз, уша «Севмаганман» кушигингизни олсак, кейингиларида хам деярли алохида ижодкорман деган инсонга хос ижодий янгилик булмагандек\n-Тугри, бошида хар бир одамда адашиш булади..\nСиз буни адашиш деб биласизми?\n-Йук..тугри..(узини йукотиб куйиб) адашиш деб биламан. Озгина адашганман. Тугри, куп тошлар отишди, танкидларга яхши карайман, танкид булмаса одам усмайди, колиб кетади, хадеб мактаверса хам булмайди. Танкид килишганиям яхши булган, мана хозир кушик кучирмайдиган булдим (тавба, соддалик хам булса шунчалар булар.Муаллиф.)янги-янги гоялар килиб узимга….ишкилиб ижод киладиган одам булганман. Катъий карайдиган (кулиб) ижодга.\n(Хонанданинг узини йукотиб куйиши ва хаяжонланишидан ажабланиб, бир муддат чалгитишга карор килдим)\n-Намунча бушсиз? Бунакада булмайди, Сизни журналистлар бунакада еб куйишади-ку.\n-Шунака бушман-да (жилмайиб), мана Сиз хозир евоссиз мани .\n-«Ха, хато килганман» деманг, олишинг мен билан. Андаза оламан денг хеч булмаса.\n-Тугри лекин, купчилик кушик кучиряптганлар, битта менмас кучиряптганлардан\nБарибир узингизни кандайдир йуналишингиз билан узлигингизни намоён кила билдингиз, «Шунчаки шу андаза билан бошлаганим»- демокчисиз, шундайми?\n-Ха шу билан бошлаганим, барибир хаммасини тагида мехнат ётибди.\n«Визитная карточка»м деб кайси кушигингизни айта оласиз?\n-Хм… «Севмаганман»ни (кулиб)\nКаерда олинганди шу клип?\n-Туркиянинг Анталия шахрида.\nКушик узбек тилида, мусика умуман бошка йуналишда, гоя умуман бошка куринишда ва…Зиёда харбий кийимда.. Сиз кушикни жанговарлигини курсатиб бермокчи булдингизми?\nЗиёда хаётда асли шундайми деган савол бермокчийдим-ку, лекин хозир Сиз билан сухбатда «Куйинглар менга тегманглар» демокчи булган кизчани куряпман.\n-(Кулиб) Гох ундок характерда, гох бундок характерда хам булиб коламан. Кайфиятга караб узгарсам керак.\nХар бир инсон деярли бир тоифага купрок хос булади, шух, инжик, кампгап ва хоказо Сиз кайси тоифага кирасиз?\n-Болалигимда жудаям шух булганман, ва…нима десам булади..оилада озгина кийинчиликлар булиб колган, шундан сунг озгина босик булиб колганман. Кейин эса санъатга кириб келгандан сунг, тушуниб етдим ундай бууш булиш керак эмас экан. Сал тиришкок булмасангиз булмас экан. Мана энди-энди уша болалигимдаги холимга кайтяпман.\nНима учун айнан лойиха махсулоти булишдан бошладингиз? Етарли даражада иктидорингиз бор яккахон хонанда булиб мустакил ижодкор булишга. Тушунса булади баъзи санъатдан йирок инсонлар эрталаб ойнада уз аксида баъзи чиройликрок жихатларини куриб колиб «Булди, мен гузалман, мен сахна учун, санъаткор булишим керак» деб харакат килмокчи булса, уларга кандайдир ёрдамчи ва лойихалар керак булса.\n-Болалигимдан орзуим эди, 5 ёшимдан кушик айтганман. Энди нима деса булади…Билмасам..шунака булиб колган. Сизни саволларингиз бошкача экан.\nСанъатга кадам куйган инсон хамманинг назарида булганидан кейин хар кандай рост-ёлгон сузларни таркалиши ва шунингдек, миш-мишларга хам тайёр булиши керак. Сиз билан боглик булган миш-мишлар хакида.\n-Деярли миш-мишлар булмаган, узимга олмайман хам.\nИкки Сиз билан боглик миш-миш, биринчиси Чор-су бозоридаги Сизнинг гуёки ким биландир жанжалингиз ва айтишлари буйича «шаллакалигингиз».\n-Йуге бунака вокеа хеч качон булмаган, хеч качон унака талашиб кетмайман, айникса бозорда.\nБозорга тушиб турасизми узи?\n-Уйга харажат килиб тураман.\nОилада неччи фарзандсиз?\n-Оилада 8 фарзандмиз, 7 киз ва 8чиси угил. Ота-онам билан 10 кишимиз. Мен 5чисиман. Мендан аввалги опаларим турмушга чикиб кетишган.\n-Навбат менда. (кулиб)\nХуш, качон энди?\n-Булиб колар, хали вакт бор деб уйлайман, хали куп ижод килишим керак, унга хам вакт келар.\nХеч уйлаб курганмисиз, вакти келиб тарозининг бир палласига санъат ва бирига оилани куйиш пайти келиши мумкинлиги хакида?\n-Кийин шу саволга жавоб бериш. Санъатниям ташлагим келмайди лекин. Кушик хар доим айтгим келади.\nСунгги пайт санъаткор, санъат сохасидан булган инсон билан турмуш куриш модага айланди. Сиз аввалдан узингизни хохишларингизни режалаштириб куядиган стратегик инсонмисиз ёки таваккалчи? Уша орзуни хам олдиндан мослаштириб режа асосида амалга оширса булади.\n-Орзу билан булса, оилани танлардим. Агар санъатни тушунадиган, санъатга рухсат берадиган булса ундан хам яхши буларди.\nУзи хам санъаткор булса-чи?\n-Узи хам санъаткор булса…бу кийинрок (кулади)\nАгар санъаткор аёлга турмуш уртоги санъатга рухсат бермаса дарров «Нима санъаткор аёл бузук буладими?» деб хафа булишади-ю, лекин узларини турмуш уртоклари хам санъаткор булса адолатдан эмасми?\n-Тугри. Мен хам хохламасдим эрим санъаткор булишини. Узим билан бирга юрса (кулади) булади. Продюссерим булиб колса-ми (кулади)\nКейингиси, Ипподром бозорида санъатга кадам куйишингиздан аввал кофе билан савдо килганингиз. Менинг фикрим оддий, инсон хонанда булиб булиб тугилавермайди ва тирикчиликнинг айби йук. Шундай булса-да рост ёки ёлгонлиги купчиликка кизик булса керак.\n-Тугри. Лекин, Ипподром эмас, Урикзор бозорида онамнинг буфетлари бор, кичиккина ошхонача, тамаддихона. Гох-гохида уларга карашгани бориб турардим. Лекин, менга отам хеч качон савдо-сотик билан шугулланишга рухсат бермайдилар. Шунчаки онамга ёрдамлашганим учун шундай гап чикиб кетган, кофе сотган, хот-дог сотган деб.\n«Акфа-медиа» лойихасида булгандан кейин нима учун тулаконли алохида хонанда булиш иложи йук? Албатта Ойбек Нигора ёки Божалар кайси клип ёки кино булса уша ерда Зиёда булиши керак, ёки бирга дуэт айтиб туриши керак?\n-Йук, мен алохида ижод киляпман-ку барибир. Лекин, тугри мана шу охирги кунлар сал куп булиб колди биргаликдаги ижод.\nЗиёда нималардан илхомланади?\n-Масалан, кучада у-бу одамни куриб колсам, ёки у-бу кампирни куриб колсам..\nКампирларни куриб «Сайдинг куябер Сайёд» кушиги куйлаш фикри келдимикан дейман?\n-Йу, йук унакамас (кулади). Бу кушик олдиндан бор-ку, шунчаки, кучада у-бу кимни бирон нарса кутариб кетаётганини курсам, кампирларни хам куриб колсам, шунаканги мусика келади узимга.\n(Кизик, бир тасаввур килинг, агар кучада бирон нарса кутариб кетаётганлар ёки кампирлар билан илхомланиш махсулоти «Севмаганман», «Парвона», «Хай лайли» булса…Билмадим улар билан бу кушикларни умуман солиштириб булмаса керак. Агар шу кушиклар клипига хакикатдан хам илхомланилган нарсалар куйилса ажабтовур клип булса керак…(Муаллиф))\nЯхши илхомланаркансиз. Кимлардир табиатдан кимлардир нарса кутариб кетаётганлар ва кампирлардан..\n-Тогларга чикганда, табиат куйинда хам илхомланиб телефонимга гояларимни куйлаб ёзиб кетавераман.\nБир газетада «Сайдинг куябер Сайёд» кушиги учун мошина тухфа килишганлиги хакидаги миш-мишни эътироф килишганди, мошинангиз узи борми?\n-Йук, мошинам йук. Гохида дадамнинг Нексия русумли мошиналарини хайдаб тураман.\n«Сайдинг куябер Сайёд» кушигини узгартириб куйладингиз.\n-Ха, мен сал бошкачарок килиб куйладим. Узимни йуналишимга мослаб куйладим. Азалдан шу кушикни куйлаш ниятим бор эди, кейин «Акфа-медиа» бошлиги Жахонгир ока таклиф киритдилар шу кушикни куйлаб кур-деб. Шунда илхом келиб кетди. Кани, килиб курай-чи деб куйладим. Фотима ва Зухра Зиёмухамедовалар менинг устозларим, улар ёрдамида, бирга ишлаб, шу кушикни яратдик.\nНима учун бирдан миллийлик? Туйларга мослашиш?\n-Барибиргаям айтиб туриш керак-да миллий кушикларимизни хам. Факат..нима десам булади..эстрада кушикларини айтавермайман-ку хадеб хам. Барибир хам катталарни хам кунглини ола билиш керак-ку\nОлдин машхур буламан, кейин эса туйлардан пул йигавераман?\n-Йук.. Тугри, лекин туй хам керак, барибир бизанинг нонимиз туй. Лекин, катталарнинг хам кунглидан жой олиш керак-да. Миллий айтганим билан бундан кейин факат миллий айтаман дегани эмас-ку.\nШу кушигингиз икки куринишда такдим килинди, бири эфирда куйиш учун ва бири оригинал. Негадур эфирга такдим килинганида эстрада куринишига урма асбоби кушик рухиятига сал мос тушмагандек.\n-Узи оддий куринишда эди, лекин, одамлар узлиги хохлашиб микс килишди кейин. Мухлислар деса хам булади.\nКизик, агар мухлислар четдан келиб кушигингизни узгартириб берса уни клипга куйиб эфирга бераверасизми?\n-Йук, эфирда у куринишда эмас-ку. Узи бир куринишда, уша эфирда, микс варианти клипга куйилмаган. Мен факат узимизнинг бир куринишдагисидан хабарим бор.\nЗур ижод килар экансиз агар узингизни ижодингиздан бехабар булсангиз. Мухлисиларингиз узгартирганидан ташкари асли икки хилда такдим килинган, бири эфирдаги клип учун, иккинчиси секин.\n-Йук кандай килиб икки хил?\nОрага «Акфа-медиа» ишчиларидан бир йигит Зиёдага юзланди:\n- Икки хил ёзилган.\nЗиёда: -Йук, икки хил эмас.\n-Икки хил. Бошка куринишдагисини учириб ташлагандим\nЗиёда:-Мен эшитмаган эдим у куринишдагисини…Ана, курдингизми учириб ташлаган-да.\nМансаб, пул-бойлик ва самара, шуларни асосийлиги куринишда куйиб чикинг, иложи булса биттасини колдиринг, ва нима учунлиги хакида тушунтиринг.\n-Вой, лекин жуда кийин экан Сизнинг саволларингиз, мен…(кулади). Бир хилга ухшайди.(уйланиб). Биринчига мансаб булса керак. Кейин бойлик ва самара булса керак. Ёки самарасини куриб бойлик (кулади) Хм…(уйланиб)\nСамара булмаса на мансаб ва на бойлик тугрими?\n-А, унда биринчига бойликни куйиш керак, шундайми?\nБойлик булиб, мансаб хам булиб самара булмаса иккиси хам бир пул-ку. Лекин самара булса иккиси хам узи келаверади . Ижодкор нимага ахамият бериши керак экан?\n-Мендан имтихон оляпсиз (кулади) . Албатта самарага.\nХозирда лойихага карашли булганингиз туфайли устозингиз булмаса керак. Кимларни хавас килиб, устоз деб биласиз?\n-Болалигимдан Юлдуз Усмонова ва Умида Мирхамидованинг санъатларига жудаям кизикканман. Канакадур барибиргаям устоз деб биламан.\nАндаза кимлардан оласиз?\nТаклид эмаску лекин хавас килиб андаза олиш.\n-Таклид килмайман-ку, лекин хавас билан Юлдуз Усмоновага ухшаб концертларида жонли равишда куйлаб хам уйнаб кушик айтгим келади.\nНима Сизга халал беради хозир концертларда жонли равишда куйлашга?\n-Хеч нима, лекин, орзуим бор, юрагимга тугиб куйганман, узимни концертимда шунака узимни эркин тутиб, уйнаб жонли куйлашни.\nШундай уйнай оламан дея оласизми? Хозирча Сизнинг раксларингизда факат европалашган куринишдаги харакатлар куринмокда.\n-Уйнайман. (катъий) Уйнай оламан деб уйнайман Худо хохласа.\nКонцерт дастурингиз хакида, буладиган булса хам албатта яна Ойбек Нигора ёки Божалар билан бирга булса керак?\n-Шу бир гурухда концерт берганимиз яхши деб уйлайман.\nИнтилмайсизми узингиз танхо Зиёда булишга?\n-Тугри бунга интиламан, бу хам орзуим узимнинг яккахон дастуримни такдим килиш. Лекин, биринчи концертим айнан шу Ойбек Нигора ва Божалар билан булгани маъкул деб биламан.\nСанъаткорлар орасида дустлик бор деб уйлайсизми?\nХозирги дустликдан чикиб келган холда айтяпсиз-да?\n-Ха хозирги дустликдан келиб чикган холда айтяпман.\nУн йилдан сунг кандай куряпсиз бу дустлигингизни?\n-Уни вакт курсатади.\nКинолар хусусида, «Бойвачча» ва «Нортой» филмларидаги ролларингиз хакида, узингизни актрисалик иктидорим бор деб айта оласизми? Узингиз истаган киррангизни чикариб бера олдингизми?\n-Озгинча булса хам актрисалик иктидорим бор деб уйлайман. Кушик хам куйлаш кинода хам рол уйнаш орзуим буларди, мана орзуларим ушаляпти секин-секин. Тугри «Бойвачча» филмида жудаям уялдим бу ролни ижро этишга, «Нортой» филмида узимни эркин хис килиб ижро килиб бердим. Купчиликка ёкди бу филм.\nМана Сиз ёш булишингизга карамай мухлислар куз унгида юлдузсиз, машхурсиз, Сизга таклид килишади. Сиз уларга кайсидур жихатдан намунасиз. Нафакат санъат балки усиб келаётган ёшларни савияси ва дунёкараши хам маълум жихатда сизларга боглик. Хозирги ёшларга бу филмлар кизик булгани билан нималарни урганиши керак «Чучвараларингни йигиб сур» сузларидан масалан? Кандай хулоса килиши керак?\nТугри, кулгуликдир, лекин савия нима буляпти? Сиз шу филмлар иштирокчисиз\n-Тугри. Эй Худойим-ей, каердан хам шу филмларда чикган эканман а? (кулади). Бу сузларимни ёзманг.\nИмиджингиз устида кимлар ишлайди?\nКуриниб турибди ёпиштирилган киприкларингиз хам узингиз имижингизданми?\n-Йук, Россияга якинда концертга борган эдик, уша ерда ёпиштиришди, хали олиб ташлаганим йук.\nСочлар хам узгарибди.\n-Сочларим асли жингалак, лекин, узим теккислаб юраман, Сизга галати туюлгани сочимни олдини калталатгандим, «челка» колдирганим бошкачарок курсатиб турган булиши мумкин.\nКлип ва ракслар буйича.\n-Клипларим борасида продюсерим Абдурахмон ока шугулланадилар, ракслар буйича Камилла ва Ширин деган балетмейстерларим бор, улар билан шугулланаман.\nКлипларингизда, имидж ва раксларингизда Джанет Джексонга таклид сезилади, кумирингизми?\n-Йук. Таклид килмайман.\nСиз билан балетмейстерлар ишлагани билан агар узингизни ичингиздагини намоён кила олмасангиз, уша харакатларни барибир килиб бера олмайсиз-да, кандайдир клиплардан андаза олиш, куриб туриш дегандек?\n-Албатта клипларни куриб тураман, Бейонс клиплари ёкади. Дженнифер Лопес. Улардан хам харакатларни урганаман, лекин, таклид килмайман.\nРежалар, янгиликлар хусусида.\n-Хозир Бахром Ёкубовнинг «Супер келинчак» филмига шу номланишдаги саундтрек куйлаяпман. Шух тарона. Бахром ока менга таклиф килиб сценарий берганларида, куз олдимга келиб илхомландим ва шу кушик яраляпти.\nИнтернет оламига муносабатингиз.\n-Тугриси…кирмайман. Вакт хам йук.\nМахалла кизларидан булсангиз керак.\n-Болалигимда махалла кизи эдим хозир «дом»да яшайман.\nХудожуйлигингиз сузларингиздан билиниб турибди.\n-Албатта, эрталаб намоз укийман, тугри мана шунака шимлар кийиб юраман, лекин, барибир хам намоз укийман. Доим беш вакт укиш хам кулимдан келмайди ва эрталабгисини укиб тураман.\n-Ажаблантирадиган нарсалар…(уйланиб) Нималар ажаблантиради? Сизни саволларингиз жудаям ажаблантириб ташламокда.\n-Узим у-бу кимни кунглини кутарсам\n-Кушик билан купинча кутараман, ёки уртокларимни олдига келиб хазил-хузул килиб кунглини кутариб, кулдирсам узим кувонаман.\n-Жудаям газабланадиган инсон эмасман тугрисини айтсам, лекин, нимадандур газаблансам хам билдирмасликка харакат киламан.\n-Буш. Албатта мухлислар орасидан булади кизикиш билдирганлар, лекин хали вакт бор.\nГастроллар хакида. Ва ундаги эсда колган кизик вокеалар хакида.\n-Факатгина бормаганим Хоразм булди, колган барча вилоятларда концерт дастури билан чикиш килдим. Кизик вокеалар куп булади, эсда коларлилари, Ангрен шахридаги гастролда, фонограммада кушик айтишга мажбур булганман. Кулимдаги микрофон симли булган, ва у узилиб кетган, лекин мени бундан хабарим булмаган ва фонограммада кушик айтиб тураверганман. Одамлар менга караб хайрон булиб тураверишган, лекин кулишмаган, канака куйлаяпти-деб хайратланишган. Шундок карасам сим узилиб ётибди, шунаканги уялиб кизариб кетганман-ки. Уша ерда шартта симни улаб, фонограммани учиртириб, жонли овозда куйлаб берганман, ва шунда ишониб олкишлашган.\nM&TVA-2007 йил энг яхши аёл хонандаси унвони сохиби булдингиз. Сизнингча бу адолатдан булдими?\n-Мухлислар танлаб шуни хохлашди, смслар оркали. Адолатдан булди деб уйлайман. Купчилик эфирда хам мени номимни айтиб овоз Зиёдага берамиз дейишган, Бобур Бобомурод хам. Хозир «Нихол»га харакат.\nНомзодлар орасида санъатда анча йилдан бери фаолият юритиб келаётган аёл хонандалар хам булган. Гарчан санъатингиз шу мукофотга лойик булса-да, купчилик «Хали бу унвонга Зиёда ёшлик киларди, вактли эди» деган фикрлар булган булса ажаб эмас.\n-Барибир эътибор беришгани яхши Бу номзодда, Феруза Жуманиёзова, Мовлуда Асалхужаева, Нилуфар Усмоновалар, устоз санъаткорлар бор эди. Менга бу унвонни лойик топишганидан хурсандман. Хар хил миш-мишлар булди. Пул хам берган дейишди. Лекин хакконий булди хаммаси. Мен узим кутмагандим шу унвонни олишимни, ишонганим хам йук, хатто сахнада узимни тутиб туролмадим, йиглаб юбордим.\nУзингизда кандай уйлар кечди? Узингизга узингиз мен бунга лойик эдимми? деган саволлар булдими? Умуман шу мукофот билан боглик ички кечинмаларингиз.\n-Нима десам буларкин…(уйланиб). Ёмон кийнаркансиз лекин. (кулади). Бошка савол берииинг. (ялиниб)\n«Нихол» мукофотига харакатингиз кандай кечмокда?\n-Узлигиси таклиф килишди шу «Сайдинг куябер Сайёд» кушиги билан иштирок этишни. Шу кушигим билан иштирок этаман.\nЯккахон хоннада сифатида ижод килиш келажакда орзуим бор дедингиз, шунда йуналишингиз узгарадими?\nНегадур ижод намуналарингизда Сиз узингиз ич-ичингиздан миллийликка талпинаётгандек, лекин лойиха талаби билан ёшларбоп кушик куйлаётгандексиз.\n-Тугрисини айтсам жудаям миллийликка хам киришиб кетгим келмайди ва жудаям эстрадага хам. Кушикларимни эшитган булсангиз иккисини хам аралаштириб куйлайман.\nКутган ва кутмаган саволга жавобингиз?\n-(Хурсиниб) Вой Худойим-ей (кулади) Узи мазам булмаяпти кечадан бери, эрталабгача «Супер келинчак» кушигини ёздик, ухламаганман. Хаммасини бердингиз, умуман кутилмаганларини. Кутилганларини бериб булишган, яхши киларкансиз, Сизники умуман бошкача экан, тугриси.\n«Акфа» компаниясига уз миннатдорчилигимни билдираман менга якиндан ёрдаб бериб келишаётгани учун. Уз мухлисларимга миннатдорчилигимни билдираман доимо сог булишсин.\nИнтервьюдан ташкарида, лекин диктофон тасмасига тушган сузлар:\n- Лекин хеч кайси саволингизга тугри жавоб бермадим, хаммасига жиннича жавоб бериб ташладим шекил.\nИнтервью давомида саволлар унга кийин туюлиб огир-огир хурсиниб хам куйди. Шунча санъат ахли вакиллари билан сухбатлашган булсам буниси мен учун умуман кутилмаган ва бу сухбатда ундан хеч хам санъаткорлик салобати сезилмасди.\nТугри, санъатда балки хали ёш..\nЛекин, кечагина сахнани биринчи зинасига кадам куйиб улгурмай, тилини бермайдиган, бир эмас нак икки оёги ердан кутарилиб кетган «юлдузчалар»дан сунг, бу киз, ха, ха юлдуз хам эмас, хонанда хам эмас, рупарамда оддийгина кизчадек намоён булган Зиёда мени росманасига ажаблантирди.\nРости, негадур рахмим хам келди.\nСаволларимдан шунчалар таъсирланиб узини йукотиб куярдики бир неча бора интервьюни тухтатиш хаёлимга келди хам. Сухбатдан сунг инсонда мехр колдирадиган, камтарлик, соддалик ва бегуборликни асл намоёндаси инсонда кандай булишини намунаси эди бу киз.\nКлип, кушик ва сахнадаги Зиёда умуман бошка экан.\nБалки мени алдашгандир?\nКизик нахотки унинг киёфадоши булса?\nМана шу хаёллар билан «Акфа медиа» биносини тарк этдим.\nНима булганда хам худди шундай колишинг тилакдошиман Зиёда.\nPosted: 12:09, May 29, 2008


ЎзА - НАТО саммити: 70 йиллик тантанага соя солаётган муаммолар\nНАТО саммити: 70 йиллик тантанага соя солаётган муаммолар\nБугун Лондонда НАТОга аъзо давлатлар саммити очилади. Альянснинг 70 йиллик тантаналари саммитнинг муҳим воқеаларидан бўлиши кутилмоқда.\nБу галги олий даражадаги учрашув Альянсга аъзо давлатларнинг янги таҳдидлар олдида ҳамжиҳатлигини яна бир бор намойиш қилиши лозим, шунингдек, Буюк Британиянинг Европа Иттифоқидан чиқишини қўллаб-қувватлаш кўзда тутилган.\nАфсуски, Лондон ҳозирги кунга қадар британиялик сиёсатчиларнинг Иттифоқдан чиқиш тартиблари бўйича ўзаро келишувга эриша олмаётгани боис “Brexit” бўйича уч маротаба қўшимча муддат олди. Эндиликда мазкур масалалар қаторига аъзо давлатлар ўртасидаги келишмовчиликлар ҳам қўшиладиган бўлди. АҚШ билан Туркия ўртасидаги Сурия ва С-400 хариди бўйича ҳамда АҚШ билан Европа ўртасидаги савдо-сотиқ, Европа давлатлари билан Буюк Британия ўртасидаги “Brexit” бўйича ягона тўхтамга келолмаётгани, АҚШ билан НАТОнинг қолган аъзолари ўртасида иқлимнинг ўзгаришига қарши кураш, қолаверса, аъзо давлатлар учун аъзолик бадалининг оширилиши, Афғонистон бўйича муҳокама қилиниши шулар жумласидан.\nКўриниб турибдики, бу галги учрашув аввалгиларидан кўра баҳс-мунозараларга бой бўлади.\nТўпланиб қолган муаммоларнинг мавжудлигини НАТО Бош котиби Йенс Столтенберг ҳам алоҳида қайд этган. Унинг таъкидлашича, ташкилот ичида Сурия бўйича якдиллик мавжуд эмас. Туркиянинг Сурия Шимоли-шарқидаги хатти-ҳаракатларига муносабат билдиришда бир тўхтамга келинмаяпти.\nСаммитда амалий қарорлар ҳам қабул қилиниши кутилмоқда. Хусусан, коинот кенгликларини ҳам қуруқликлар, денгиз, ҳаво, киберкенгликлар қаторида НАТОнинг тезкор фаолияти йўналиши, деб эълон қилиш кўзда тутилмоқда.\nТашкилот Бош котибининг баёнот беришича, бу қарор космосга қурол жойлаштиришни назарда тутмайди. НАТО бу қарордан коинотда ракета ҳужумларини эрта аниқлаш тизимини ривожлантириш ҳамда алоқа ва навигация учун фойдаланади.\nМакроннинг ташвишлари ўринлими?\nБир қарашда, мазкур саммит аввалгиларига ўхшаб кетади, унда ҳам жорий масалалар кўрилади, келгуси режалар муҳокама қилинади. Аммо, бу галги учрашувга соя ташлаб турадиган ҳолатлар йўқ эмас. Масалан, ноябрь ойи бошларида Франция Президенти Эммануэль Макроннинг НАТО бўйича берган баёноти анча шов-шувга сабаб бўлди. “The Economist” журналига интервью берар экан, Франция Президенти НАТОнинг Иттифоқ ичида мувофиқликни тўлиқ йўқотгани айтганди. Унинг фикрича, Европа АҚШнинг ҳарбий таянчисиз мустақил геосиёсий куч сифатида ўзи ҳақида ўйлаш вақти келди, шундай қилинмаса Европа “ўз тақдирини ўзи назорат қила олмай қолади”.\nНАТО Бош котибининг ўтган ҳафта уюштирган матбуот анжумани Франция Президентининг ушбу баёноти Альянс аъзоларига жиддий таъсир қилганини кўрсатди. Чунки анжуманда Столтенбергга берилган саволларнинг аксарият қисми айнан шу ҳақда бўлган. Журналистларнинг фикрича, Макроннинг ушбу айтганлари машҳур бўлиб кетишига сабаб аъзо давлатлар анчадан буён ўйлаб юрган муаммони Франция Президенти очиқчасига айтганидадир.\nШундай бўлса-да, Столтенберг анъанавий равишда эътиборини кўпроқ НАТОнинг барча учрашувларида айтилиб келинаётган бош мавзу – Альянсга аъзо Европа давлатларининг ҳарбий харажатларни ошириши масаласига қаратди. Маълумки, Брюссель билан Вашингтон кейинги йилларда Россия ҳарбий харажатларини оширганини сабаб қилиб кўрсатишга ҳаракат қилмоқда. Энг қизиғи, бунда АҚШ ҳам, НАТО раҳбарияти ҳам Альянснинг ҳарбий харажатлари Россияникидан 20 баробар кўп экани ҳақида лом-мим демаётганидадир.\nРоссиянинг ҳарбий бюджети 2018 йилда тахминан 46 миллиард долларни ташкил этган бўлса, НАТО харажатлари 930 миллиард долларни ташкил этган. Шунга қарамай, ҳар гал учрашувларнинг асосий мавзуси харажатлар миқдорини ошириш масаласи бўлиб келди.\nДарвоқе, яқинда бадал тўлашда янги формула жорий қилингани, унга кўра АҚШ улуши камайтирилиб Германия ҳиссаси оширилгани ҳақида маълум қилинди.\nМайдонга Хитой чиқмоқда\nТашкилотни хавотирга солаётган яна бир масала, бу шубҳасиз, Хитойнинг иқтисодий кучайиб бораётганидир. НАТО шу вақтгача ўзининг асосий рақиби деб Россияни биларди. Энди эса бу рўйхатга Хитой ҳам қўшиладиган бўлди. Хитойнинг кейинги йилларда иқтисодий соҳада эришган муваффақияти мудофаа харажатларини ҳам оширишга имкон бермоқда.\nХитой мавзуси илк бор муҳокама мавзусига айланаётгани ҳам ташкилотнинг янги таҳдидлар билан юзлашаётганидан дарак беради. Чин мамлакати кейинги пайтларда айниқса замонавий ҳарбий имониятларга кўпроқ маблағ сарфламоқда. У 5G дан тортиб юзни таниш, квантли ҳисоблашдан катта миқёсда маълумотларни тўплаш ва қайта ишлаш соҳасида ҳам энг илғор мамлакатлардан бирига айланди.\nСтолтенбергнинг таъкидлашича, Хитой ўзининг Африка, Арктика ва Европадаги фаоллиги сабабли НАТОга яқинлашиб келмоқда. Шунга қарамай, Бош котиб НАТО аъзоларининг янги таҳдидлар олдида якдиллигини таъкидлар экан, янги муаммолар ташкилотнинг бирлигини янада мустаҳкамлашига ишончи комиллигини алоҳида қайд этган.\nХалқаро ОАВ хабарлари асосида\nСаидмурод РАҲИМОВ тайёрлади.


Бош саҳифа / Маданият / «Илҳом» театри: «ARTиШОК»нинг ташрифидан сўнг Қозо...\n«Илҳом» театри: «ARTиШОК»нинг ташрифидан сўнг Қозоғистонга йўл оламиз\nҚозоғистон театрининг Тошкентга ташрифидан сўнг Ўзбекистоннинг «Илҳом» театри Қозоғистонга гастроль уюштиради. Шу ва бошқа кўплаб янгиликлар ҳақида Uzbekistan Today мухбири «Илҳом» театри бадиий раҳбари Марк Вайлнинг адабий кўмакчиси Анастасия Прядкина билан суҳбатлашди.\n«Илҳом» театрининг расмий сайтида «ARTиШОК» театрининг яқинлашиб келаётган гастроли хабари бошланади: «40-юбилей фасл, Марк Вайлнинг «Илҳом» театри олмаоталик қадрдон дўстларини меҳмонга таклиф қилади. Мустақил театр бўлган «АRТиШОК» қозоқ театри жорий йилда ўзининг 15-йиллик юбилейини нишонлайди!».\n15 ва 40 сонлари нималарнидир ўз ичига олганми, ё шунчаки...\n– Бизда умумийликлар кўп, муносабатларимиз ҳамкорликдан ҳам кенгроқ кўламда. «ARTиШОК»нинг кўплаб режиссёрлари, хусусан, театрнинг асосчиларидан бири Галина Пьянова бизнинг «Илҳом» театримизда сабоқ олган. Бунинг устига бу гастроль натижасида қозоқ ҳамкасблармиз Тошкентда иккинчи бор бўлишади. Улар биринчи бор 2005 йилда келишган эди.\nБунга сиз томондан қандай жавоб ҳаракати бўлади, демоқчиманки, «Илҳом» театри ҳам Қозоғистонга гастролга борадими?\n– Ҳа, бундай гастроль режалаштирилган. Қозоқ театри бизга гастролга келиб-кетганидан сўнг кўп ўтмай биз ҳам уларга Николай Гоголь «Савдойилар кундалиги» асари асосида яратилган Максим Фадеевнинг «Саргузашт» спектакли билан меҳмонга борамиз. Бу бизнинг репертуаримиз учун янги саҳналаштирилган спектакль, у театр саҳнасида бор-йўғи тўрт марта қўйилган. Премьераси ўтган йилнинг октябрида ўтказилган эди. Бу Максим Фадеевнинг «Илҳом»даги илк режиссёрлик иши.\nНега айнан шу постановкада тўхталдинглар?\n– Бу ерда гап иқтисодий масалага бориб тақалади. Ҳа, биз кўпроқ кўрсатишимиз мумкин эди, аммо репертуаримизнинг деярли барча спектаклларида кўплаб актёрлар иштирок этган, бунда бўлса барчаси бўлиб учта. Қайд этиб ўтиш лозим, қозоқ ҳамкасбларимиз ҳам бизга кам сонли актёрлар иштирок этган спектакль билан келишади. Масалан, «Pushkin. Stand up»да бор-йўғи битта актриса, «Аккомпаниаторше»да эса учта актёр иштирок этган.\nБошқа томондан эса, қозоғистонлик томошабинларни кўришни истаймиз. Бу ҳеч қандай тасодифий режиссёрлик постановкаси эмас — бу тақдимот спектакль деб номланмайди, балки тажриба майдони, холос. У ерда керакли атмосферани яратиш учун зал ҳеч бўлмаса тенг ярмигача тўлиши керак. Томошабинлар шундай кўринишда ўтиришлари керакки, ҳар бири якка ўтириши учун атрофида очиқ жой қолиши керак. Бу ажойиб спектакль. Унинг тайёргарлиги учун кетган уч йил эса адабий манбани яратишга кетган вақтдан кам, албатта. Истаганлар, буни классик асарларнинг замонавий талқини дейишлари ҳам мумкин.\nТеатр олдинда турган гастролдан нимани кутаяпти?\n– Ҳар бир жойга ташриф — бу тажриба алмашинувдир. Биз одатда улар тушунадиган тилдаги мастер-класслар ҳақида айтмаяпмиз, исталган учрашув, исталган суҳбат — бу яхши тажриба алмашинув майдони. Мен ўйлаяпманки, томошабинларга ҳаммаси қизиқарли бўлади. Кам сонли ўзбекистонликлар қозоқ театрини кўришган ва кам сонли қозоғистонликлар бизнинг театр томошаларимизни кўришган.\nБу театр мавсумида «Илҳом»нинг бошқа халқаро лойиҳалари ҳам борми?\n– Ҳа. Март ойида Марк Вайлнинг «Илҳом» театри Новосибирскдан режиссёр Анна Зиновьевани таклиф қилиб, қўшма лойиҳа устида иш бошлайди. Франц Кафканинг «Отамга мактуб» ҳикояси ва унинг машҳур «Жараён» романи яратилажак спектакль қурама сенарийсига адабий асос бўлади. «Жараён» романи энг нодир китобларидан бири, у аслида XX аср дунё постмодернистик театри ва киноматографияси маданияти учун «яратилган». Қизиғи, Кафка негадир роман воқеалар занжирини қайта қуриш мумкин бўлган ҳеч қандай ишора қолдирмаган. Боблар рақамланмаган ва алоҳида конвертларда сақланган. «Жараён» бутун ўтган юз йил давомида адабий танқидчилар ва кинорежиссёрларнинг ақлини шоширди. Модернизм, «сеҳрли реализм» ва экзистенциализм услубида ёзилган ягона асар бўлиб, замонавий жамиятнинг инсон ва тизимнинг қаршисида турган эски муаммоларини ҳал қилади.\nАйтганча, Анна Зиновьева «АRТиШОК» учун ҳам бир нечта спектакллар саҳналаштирган. «Аккомпаниаторша» — унинг иши.


ЁРДАМЧИ ХЎЖАЛИКНИНГ КАТТА КЎЛАМИ | QISHLOQ HAYOTI\nЁРДАМЧИ ХЎЖАЛИКНИНГ КАТТА КЎЛАМИ\nНоябрь 4, 2017 Marks Yusupov\tАгросаноат\nСирдарё насос станциялари, энергетика ва алоқа бошқармаси тизимида салкам 650 нафар ишчи-ходим меҳнат қилади. Вилоятдаги экин майдонларининг 101 минг 248 гектарига мана шу меҳнат жамоаси сув етказиб беради. Тизимда 41 та насос станцияси, 142 та суғориш қудуғи мелиорация йўналишидаги 515 та қудуқ, 19 та насос станцияси фаолият юритмоқда.\nБошқармада озиқ-овқат хавфсизлигини таъминлаш соҳасида ҳам ибратли ишлар қилинаётир. Чунончи, насос станциялари, суғориш ва мелиоратив тик қудуқлар бўлимлари қошида 24 та паррандачилик ёрдамчи хўжалиги ташкил этилган бўлиб, уларда товуқ, ғоз, курка ва ўрдаклар парваришланмоқда.\nУшбу соҳани ривожлантириш, ишчи-хизматчиларни парранда гўшти ва тухум билан таъминлашда 3-насос станцияси бошлиғи, Ўзбекистонда хизмат кўрсатган ирригатор Рустамжон Иброҳимов, Боёвут тик қудуқлар бўлими бошлиғи Назар Жўраев, М-2 насос станцияси бошлиғи Иброҳим Худоёровларнинг ҳиссалари салмоқли бўляпти. Боёвут тик қудуқлар бўлимида паррандачилик билан бир қаторда, қорамолчиликни ривожлантиришга ҳам катта эътибор қаратилаётир.\nЎтган йили бошқарманинг қатор участкаларида ташландиқ майдонлар ўзлаштирилиб, бу ерларда ғалла, шоли, полиз ҳамда сабзавот экинлари етиштирилди. Янгитдан ташкил этилган ёрдамчи хўжаликларнинг ўзида 5 тонна картошка, 3,3 тонна пиёз, 2 тонна сабзи, 1,5 тонна карам, 2 тонна мева, 4,7 тонна гуруч, 43 тонна буғдой ҳосили олиниб, бошқарма ишчи-ходимларига бепул тарқатилди.\nБиргина паррандачилик тармоғидан олинаётган даромад ўтган йили ўртача 324 миллион сўмни ташкил этди. Ёрдамчи хўжаликлардан олинаётган даромад ишчи-ходимлар турмуш шароитини янада яхшилашга сарфланаётир. Бошқарма ошхонасида иссиқ овқат пиширилиб, ишчиларга арзонлаштирилган нархларда тортиқ қилинаётгани ҳам эътиборга молик жиҳатлардандир.\nБундан ташқари, ўтган йили бошқарма тизимида ишлаётган ишчи-хизматчиларга 3 тоннадан ортиқ гуруч, 500 килограммдан зиёд лимон, ҳар бир ходимга 1,5 килограммдан сифатли асал бепул берилди.\nСирдарё туманидаги 3-насос станциясида паррандачилик фермасидан ташқари яна қорамол боқиш учун алоҳида молхона қуриб битказилганди. Яқинда бир гектар сув ҳавзасида балиқ етиштириш ҳам йўлга қўйилди.\nСтанция миришкорлари мевали ва манзарали дарахт кўчатларини ўстиришда катта тажриба тўплашган. Бу ерда йилига минг тупдан зиёд кўчат етиштирилиб, бошқарманинг бошқа участкаларига етказиб берилмоқда. Буларнинг самарасида ўтган қисқа даврда бошқарма тасарруфидаги насос станциялари ва қудуқлар бўлимлари атрофи ҳавас қилса арзигулик яшилликка бурканди. Айни вақтда насос станциялари ва тик қудуқлар атрофида 4600 тупдан ошиқ қурилишбоп дарахт етилиб, тайёр бўлиб турибди. Уларни кесиб, уй-жой қурувчиларга сотишнинг ўзидан ҳам бошқарма жамоаси катта фойда кўради.\nЁрдамчи хўжаликларда қўйчилик ва эчкичиликка ҳам асос солинди. Тизимдаги участкаларда 77 бош қўй ва 133 бош эчки боқиб, кўпайтирилмоқда. Айниқса, Жўрабек Шўхбердиев бошчилик қилаётган К-1 ПК-135 насос станциясида қўйчилик фермаси намунали ташкил қилинган. Байрам кунлари қўйлар сўйилиб, дастурхонлар ёрдамчи хўжаликларда етиштирилган маҳсулотлар ҳисобига тўкин бўлаётир.\nБошқарма тизимида ички бозорни тўлдириш, озиқ-овқат хавфсизлигини таъминлаш борасида қувонарли ишлар рўёбга чиқариламоқда. Жорий йилнинг ўзида 80 гектар ерда ошқовоқ, мош, шунингдек, маълум гектар ерда супурги етиштирилди. Бугунги кунда бу экинлар йиғиштириб олиниб, уларни ишчиларга бепул тарқатиш чоралари кўриляпти.\nҚуёнчилик энг кўп фойда келтирадиган тармоқдир. Бошқарманинг туманлардаги бўлимлари ва участкаларида бу тармоқ жадал ривожланяпти. Қуёнчилик фермаси даставвал 2008 йилда бошқарманинг Гулистон тумани участкасида ташкил этилиб, бу ерга 50 бош қуён келтирилганди. Ҳар бош қуёндан йилига 20 тадан бола олиниши эвазига қисқа вақтда участкада қуёнлар сони 600 бошдан ошиб кетди ва бошқа участкаларда ҳам қуён боқиш йўлга қўйилди. Ҳозир бошқарманинг Боёвут, Ховос ва Мирзаобод туманларидаги участкаларида 50 бошдан қуён боқиляпти.\n– Қуёнчилик сердаромад соҳа, – дейди Гулистон тумани мелиоратив тик қудуқлар участкаси қуёнбоқари Ҳусанбой Жумаев. – Унинг гўшти парҳез таом, юнги эса саноатда кўп ишлатиладиган қимматбаҳо маҳсулот. Олти ой боқилган қуёндан 3,5 -4 килограмм гўшт олинади. Гўшти парҳезбоплиги боис, ошқозон-ичак, жигар хасталиклари, қон босими қийнаётган кишиларга даво. Шунинг учун қуённинг харидори кўп.\nЭътиборлиси, бу йил Наврўз байрами кунларида қуёнчиликдан олинган даромад ҳисобига бошқармада ишлаётган икки нафар кам таъминланган ишчининг фарзандлари ва Гулистон шаҳридаги етим болалардан 5 нафарининг суннат тўйлари ўтказиб берилди.\nСайхунобод тумани мелиоратив участкасида эса лимон етиштириш намунали йўлга қўйилган. Байрамларда лимоннинг хушбўй мевалари дастурхонлар кўркига кўрк қўшаётир. Бу йил ушбу участкада лимон кўчати етиштириш ҳам кенг йўлга қўйилиб, ишчиларга 2-3 донадан лимон кўчати тарқатилди.\n– Яхши дам – меҳнатга ҳамдам, – дейди бошқарма касаба уюшмалари қўмитаси раиси Пиримқул Дўстмаматов. – Ёрдамчи хўжаликлардан олинаётган даромад, ўз навбатида, ишчиларнинг дам олишларини кўнгилдагидек ташкил этишда ҳам муҳим роль ўйнаётир. Шу йилнинг ўзида 245 нафар ишчини Бухоро, Самарқанд ва Тошкент шаҳарларига бепул саёҳатга олиб бориб келдик. 320 нафарига моддий ёрдам кўрсатилди. Бундан ташқари, олий ўқув юрти ва коллежларни битириб, бошқармага ишга келган 21 нафар ёшни касбий малакаларини эгаллаб, биринчи маошларини олгунларига қадар моддий жиҳатдан рағбатлантирдик.


Университетнинг ташкил топиши-ЎзМУ - Ўзбекистон миллий университети\nМирзо Улуғбек номидаги Ўзбекистон Миллий университети нафақат Ўзбекистонда, балки Марказий Осиёда биринчи ва етакчи бўлган олий таълим муассасаси ҳисобланади. Университет бир асрлик фаолияти давомида юз мингдан ортиқ юқори малакали мутахассисларни тайёрлаб, халқ хўжалигининг барча соҳаларини етук кадрлар билан таъминлашда юксак хизмат қилди ҳамда илм-фаннинг турли соҳаларида жаҳон эътироф этган муваффақиятларга эришди.\nФан оламида илмий мактаб яратиш ўта ноёб ва шарафли ишдир. Бу борада Мусо ал-Хоразмий, Абу Райҳон Беруний, Абу Али ибн Сино, Мирзо Улуғбек каби даҳолар асос солган анъаналари ЎзМУ олимлари томонидан муносиб давом эттирилмоқда. Мазкур илм масканида фаолият кўрсатаётган 50 га яқин ана шундай илмий мактаблар жаҳон илм аҳлининг юксак эътирофига сазовор бўлди. Академиклар Ҳабиб Абдуллаев, Обид Содиқов, Саъди Сирожиддинов, Тошмухаммад Саримсоқов, Жўра Мусаев, Махмуд Салохиддинов, Шавкат Алимов, Азимбой Садуллаевлар асос солган илмий мактаблар шулар жумласидандир.\nУниверситетнинг атоқли олимларидан 23 нафари Ўзбекистон Фанлар академияси президенти ва вице-президенти этиб сайланганлар, жами 107 нафар олимлар академик даражасига эришган. Олима аёллардан 150 нафарга яқини фан доктори илмий даражаси ва профессор унвонини олган. Бу масканда таълим олган кўплаб битирувчилар хориждаги олий таълим муассасаларида муваффақиятли фаолият кўрсатиб келмоқда. Бунга ёрқин мисол сифатида – Исроилдаги Холон технология институти президенти Эдуард Якубов, АҚШ Соғлиқни сақлаш вазирлиги масъул ходими доктор Амир Махмудов, Калифорния давлат университети професссори Зоир Ибрагимов номларини келтириш мумкин.\nУшбу дорулфунунда таҳсил олган зиёлилардан Абдулла Орипов, Эркин Воҳидов, Саид Ахмад, Озод Шарафиддинов, Турғун Азларов, Суюма Ғаниева “Ўзбекистон Қаҳрамони” олий унвонига, юзлаб профессор-ўқитувчилар “Ўзбекистон Республикаси Фан арбоби” унвонига, “Буюк хизматлари учун” ордени ва бошқа мукофотларга сазовор бўлганлар. Шу кунга қадар ЎзМУ талабаларининг 30 нафардан ортиғи Президент стипендияси, 25 нафари Мирзо Улуғбек номидаги ва 30 нафардан зиёди Алишер Навоий номидаги давлат стипендиялари соҳиби бўлган. Ўнлаб иқтидорли талабалар халқаро фан олимпиадалари, спорт мусобақалари ғолиблари сифатида дунёга донг таратди.\nТурли ҳудудлардан келган талабалар “Ёшлик” талабалар шаҳарчасидаги замонавий турар жойларда яшайди.Интеллектуал савия ва жисмоний маданиятини ошириш учун барча имкониятларга эга.


Тошкент шаҳридаги Амити университети ўқитувчиларининг китоби...\n06.01.2022 09:37 0 1100\nТошкент шаҳридаги Амити университети ўқитувчилари — профессорлар Правеен Кумар ва Сеэма Раватнинг «Ҳисоблаш интеллект ва тиббиёт учун башорат таҳлили» («Computational intelligence & predictive analysis for medical science») номли китоби тақдимоти бўлиб ўтди.\nУшбу китоб ўзгариб бораётган дунёда тиббиёт фанлари учун ҳисоблаш интеллекти ва башоратли таҳлил қўлланмаларидан фойдаланиш ва ушбу соҳада тадқиқот, инновациялар ва ишланмаларни амалга оширишда жамиятга фойда келтиришга қаратилган.\nDr. Сеэма Рават 15 та патентга эга бўлиб, Жаҳон интеллектуал мулк куни муносабати билан «FACULTY INNOVATION EXCELLENCE AWARD 2019» мукофотини қўлга киритган.\nDr. Правеен Кумар – 8 та патентга эга, ҳукумат томонидан эътироф этилган сунъий интеллект ва машиналарни ўрганиш соҳасидаги улкан ҳиссаси учун Ҳиндистон машиналарни ўрганиш институти аъзоси сифатида тақдирланган.\nТаъкидланишича, ҳозирги кунда Амити университетига 33 дан ортиқ чет элдан ташриф буюрган малакали ўқитувчилари ўз фаолиятини юритмоқда. Уларнинг аксарияти профессор ва доктор унвонига эга бўлиб, IT, иқтисодиёт, туризм, бизнес бошқаруви ва бошқа йўналишларда таълим бериб келишмоқда.\nМазкур китоб билан қуйидаги ҳавола орқали танишиш мумкин: https://bit.ly/3FD8KF5


Клопп: Сўнгги бор 14 йил олдин майдонда югургандим\nУ хатосини тан олди.\n"Ливерпуль" клуби бош мураббийи Юрген Клопп АПЛнинг ўтган турида “Эвертон”га (1:0) қарши баҳснинг сўнгги дақиқасида киритилган голдан сўнг майдонга тушиб югурган ва бунинг ортидан Англия футбол ассоциацияси томонидан 8 минг фунт жаримага тортилган эди.\n“Мен жазодан қутулиб қололмайман, бу оддий ҳол. Мен сўнгги марта бундан 14 йил муқаддам майдонга югурган эдим. Ҳозир у қадар тезкорлигим қолмабди.\nБу борада менда муаммо йўқ, мен жаримани тўлайман. Биз ҳаммамиз хато қиламиз. Мен қилган хатоларимдан хулоса чиқаришни хоҳлайман. Жуда бўлмаганда мен бундай ишни энди яқин орада қилмайман.\nБундай ҳолатлар камдан-кам учрайди. Агар қоидалар бўлмаганида, захира ўриндиғидаги мураббийлар ҳар доим майдонга югуриб чиқишган бўларди. Бу эса жудаям ғалати кўринарди”, - дейди германиялик мутахассис.


Солиқ текширувларини ўтказиш қандай режалаштирилмоқда | NORMA.UZ\nҚҲТБТ порталида Вазирлар Маҳкамасининг «Ўзбекистон Республикаси Солиқ кодекси қабул қилиниши муносабати билан солиқ текширувига оид низомларни тасдиқлаш хақида»ги қарори лойиҳаси муҳокама учун жойлаштирилган.\nСолиқ тўловчилар муайян даврдаги товар айланмаси миқдори бўйича кичик, ўрта ва йирик гуруҳларга ажратилади. Солиқларни тўламаслик хавфи даражасини аниқлаш мезонлари санаб ўтилган. Солиқларни тўламаслик хавфи даражаси 1 дан 1 000 гача шкала асосида ҳисобланади ва формула бўйича аниқланади. Тўпланган балига кўра солиқ тўловчилар уч гуруҳга сегментланади: қизил йўлак (солиқларни тўламаслик хавфи даражаси юқори бўлган), сариқ йўлак (солиқларни тўламаслик хавфи даражаси ўрта бўлган) ва яшил йўлак (солиқларни тўламаслик хавфи даражаси паст бўлган). Муайян солиқ даври учун ҳар бир гуруҳ бўйича чегаравий балл ДСҚ томонидан белгиланади. Солиқларни тўламаслик хавфи даражаси юқори бўлган солиқ тўловчилар орасидан солиқ аудити ўтказиш учун, хавф даражаси ўрта бўлган солиқ тўловчилардан камерал ёки сайёр солиқ текширувларини ўтказиш учун номзодлар танлаб олинади, солиқларни тўламаслик хавфи даражаси паст бўлган солиқ тўловчиларга соддалаштирилган тартиб (яшил йўлак) белгиланади ва уларга солиқ текширувлари тайинланмайди.\nНизомда (2) камерал солиқ текширувини (кейинги ўринларда – КСТ) ўтказиш тартиби белгиланган. Мазкур текширув солиқ органи жойлашган жой бўйича амалга оширилади ва солиқ тўловчилар томонидан солиқ тўғрисидаги қонун ҳужжатларига риоя этилиши устидан назорат қилиш мақсадида ўтказилади.\nНизомда КСТ ўтказиладиган ҳолатлар санаб ўтилган. Текширув солиқ органи раҳбарининг (раҳбар ўринбосарининг) буйруғи асосида ўтказилади, унда солиқ тўловчининг номи ва идентификация рақами, текширувчи шахсларнинг Ф.И.О. ва лавозими, текширувни ўтказиш муддатлари, текширилаётган давр, текширилаётган солиқларнинг турлари кўрсатилади. КСТ муддати 3 ойдан ошмаслиги керак. Низомда КСТ муддати бир ойга узайтирилиши мумкин бўлган ҳолатлар ва асослар санаб ўтилган.\nСолиқ тўловчи КСТ чоғида солиқ тўловчининг шахсий кабинетига электрон шаклда сўровнома юбориш орқали сўраб олиши мумкин бўлган маълумотлар ва ҳужжатлар санаб ўтилган. Сўровнома шахсий кабинетга жўнатилган санадан эътиборан 3 кундан кейин олинган деб ҳисобланади. Сўровномада назарда тутилган ҳужжатлар ва тушунтиришлар солиқ тўловчи томонидан солиқ органига сўровнома олинган кундан эътиборан 5 кун ичида тақдим этилиши керак. Зарурат туғилганда солиқ органи солиқ тўловчининг фаолиятига тааллуқли ҳужжатларни (ахборотни) учинчи шахслардан талаб қилиб олишга ҳақли. Сўров бериш муддатлари ва солиқ тўловчи томонидан солиқ органига тақдим этиладиган муддатлар ҳамда уларни бузганлик учун санкциялар қайд этилган.\nНизомда (3) сайёр солиқ текширувини (кейинги ўринларда - ССТ) ўтказиш тартиби белгиланган. Ҳужжатда солиқ органлари ССТ доирасида амалга оширишга ҳақли бўлган ҳаракат баён этилган. Текширув чоғида ҳисобга олиш ҳужжатларининг, ТМБ ва пул маблағлари ҳаракатининг, шунингдек солиқ тўловчининг фаолияти билан боғлиқ бўлган бошқа ахборотнинг таҳлили ўтказилади. ССТ ўтказишда солиқ тўловчилардан сайёр солиқ текшируви предметига алоқадор бўлмаган ҳужжатларни (ахборотни) талаб қилишга йўл қўйилмайди.\nНизомда ССТ ўтказиш учун асослар санаб ўтилган. Текширув солиқ органи раҳбарининг (ўринбосарининг) буйруғи асосида ўтказилади. Буйруқда солиқ тўловчининг номи, текширувчи шахсларнинг Ф.И.О. ҳамда лавозими, текширувларни ўтказиш муддатлари ва мақсади кўрсатилади. ССТ ўтказиладиган сайёр солиқ текширувлари Текширувларни электрон рўйхатга олиш ягона тизими орқали Президент ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил хабардор қилинган ҳолда ўтказилади (бундан давлат рўйхатидан ўтмасдан, ноқонуний равишда тадбиркорлик фаолиятини юритаётган жисмоний шахслар мустасно). Текширувларнинг натижалари текширув тамомлангандан кейин 3 кун ичида Текширувларни электрон рўйхатга олиш ягона тизимига киритилади.\nсолиқ аудити солиқ органининг буйруғига асосан ўтказилади, унда қуйидагилар кўрсатилиши лозим: солиқ аудити ўтказиш учун асослар, солиқ тўловчининг номи ва идентификация рақами, солиқ аудитини ўтказувчи шахсларнинг Ф.И.О. ва лавозими, солиқ аудитининг мақсади, солиқ аудитини ўтказиш муддати. Бир вақтнинг ўзида солиқ аудити дастури тасдиқланади;


07.02.2018 21:19 0 1794\nФото: «Анадолу» АА\nБугун, 7 февраль куни Ўзбекистон Республикаси Президенти Шавкат Мирзиёевнинг Туркия Республикаси Президенти Режеп Таййип Эрдоған билан телефон орқали мулоқоти бўлиб ўтди. Бу ҳақда Президент матбуот хизмати хабар берди.\nРежеп Таййип Эрдоған Ўзбекистонда Туркия фуқаролари учун 30 кун муддатга визасиз режим жорий этиш бўйича қарор қабул қилинганини юқори баҳолаб, Шавкат Мирзиёевга самимий миннатдорлигини билдирди.\nДавлат раҳбари минтақада тинчлик, осойишталик ва барқарор тараққиётни таъминлаш мақсадида жорий йил март ойида Тошкент шаҳрида ўтказилиши режалаштирилаётган Афғонистонда тинчликка эришиш бўйича халқаро конференцияга Туркия Республикасининг делегациясини таклиф этди.\nЎзбекистон Республикаси Президенти Шавкат Мирзиёев Туркия Республикаси Президенти Режеп Таййип Эрдоғанни давлат ташрифи билан Ўзбекистонга таклиф этди.\nЎзбекистон Шавкат Мирзиёев Туркия Режеп Таййип Эрдўғон


16.03 22:57 1068 Жаҳон\n✔Зеленский Украинада қонуний криптовалюта бозорини очиш ҳақида қонун имзолади;\n✔Зеленский АҚШ Конгрессидан Украинага учиш тақиқланган ҳудуд яратишга муқобил сифатида S-300 ва бошқа ҳаво мудофаа тизимларини тақдим этишни сўради. Шунингдек, у АҚШ Конгрессини барча россиялик сиёсатчиларга қарши санкциялар қўллашга, барча Aмерика компанияларини Россия Федерациясини тарк этишга чақирди;\n✔Россия ва Украина музокаралар чоғида санкциялар мавзусига тўхталиб ўтмоқда — Песков.\n"Музокараларда санкциялар ҳам ўрин эгаллайди, бироқ ҳозир ҳеч қандай тафсилотларни айтмоқчи эмасман", деди президент матбуот котиби. Мединскийнинг айтишича, "иқтисодий санкциялар билан боғлиқ бу аҳмоқона вазият" Россия ва Украинанинг ҳар бир музокара раундидаги асосий мавзулардан биридир;\n✔Роскомнадзор Bellingcat тергов лойиҳасининг веб-сайтини ҳам блоклади. Бундан ташқари, Исроилнинг тўққизинчи канали ва Эстониянинг Postimees газетасининг веб-сайтлари ҳам тақиқланган;\n✔Германиянинг энг йирик энергетика концерни E.ON Россия компанияларидан газ сотиб олишни тўхтатди;\n✔Россиянинг "АвтоВАЗ" компанияси таъминот инқирози сабабли ходимларни 20 кунлик режадан ташқари таътилга юборади;\n✔Россия билан урушдан кейин Украинани тиклаш учун 565 миллиард доллар керак бўлади — Бош вазир Денис Шмихал;\n✔Россияни қисман ёки тўлиқ тарк этган халқаро компаниялар мамлакатдаги 200 мингдан ортиқ кишини иш билан таъминламоқда, деб хабар берди Forbes журнали;\n✔Fitch халқаро рейтинг қўмитаси Россиянинг 31 та банки, жумладан, Газпромбанк, Сбербанк, Тинкофф Банк, Альфа Банк узоқ муддатли рейтингини "CC" — энг қуйи даражага туширди;\n✔100 000 дан ортиқ Британия ташкилотлари ва шахслари украиналик қочқинларга ёрдам бериш истагини билдирди;\n✔ Бутунжаҳон шахмат олимпиадаси Москвадан Ҳиндистоннинг Ченнай шаҳрига кўчирилди;\n✔НАТО бош котиби Россия Федерациясининг Украина ва алянс давлатларига қарши кимёвий қурол ишлаб чиқаришда айбловларини “мутлақо ёлғон” деб ҳисоблайди.\nБугун, 12:58 34 Ўзбекистон\nБугун, 12:50 8 Ўзбекистон\nБугун, 12:44 18 Иқтисод\nБугун, 12:40 89 Жаҳон


08:50 / 12.11.2017\nРоссиялик сайёҳлар сайёрамиздаги энг катта ғор – Сон Донгга экспедиция уюштиришди. Улар ўз саргузаштлари ҳақида қисқа метражли фильм суратга олиб, уни YouTube ва Vimeo видеосервисларида жойлаштиришди.\nФильм продюсери Сергей Валяевнинг айтишича, гуруҳ Сон Донгга ташриф буюрган биринчи рус экспедицияларидан бири бўлган.\nСон Донг дунёдаги энг йирик ғор ҳисобланади: унинг узунлиги 5 км ни, баландлиги эса 200 метрдан кўпроқни ташкил қилади. Ғор ичида ёруғлик тушиб турувчи дарчалар бор ва шу сабабли унинг ичида кичик ўрмон барқ уради.\nҒор 3 млн йил аввал дарё сувлари ёрдамида ҳосил бўлганига қарамасдан, 1991 йилдагина топилган, унда биринчи тадқиқот 2009 йилда амалга оширилган.\nВаляевнинг таъкидлашича, ғор яхши қўриқланади, шу сабабли унга ҳамма ҳам кира олмайди: у топилгандан бери унда бор-йўғи 2 мингга яқин киши бўла олган.\nВаляевнинг айтишича, экспедиция киши бошига 12-17 минг доллар туради. 6 кишидан иборат гуруҳнинг умумий харажатлари 100 минг долларгача етиши мумкин. Бу қийматга чипталар, меҳмонхонада яшаш, махсус кийим-бош ва анжомлар, ғор жойлашган миллий боғга кириш учун тўлов ва экспедициянинг ўзига кетадиган харажатлар киради.\nРоссиялик сайёҳларга 25 кишидан иборат гуруҳ ҳамроҳлик қилган. Улар орасида анжомларни кўтариб юрувчилар, ошпазлар, қўриқчилар, гидлар бўлган.\nҒорга саёҳатни бу бозордаги монопол компания Oxalis ташкиллаштиради. Вьетнамда жойлашган бу ғор ҳукумат томондан қўриқланади, ғорга эса ЮНЕСКОнинг рухсатини олгачгина бориш мумкин. Валяевнинг айтишича, бу рухсат олиш учун бир йил кетган.\nБундай экспедицияга жисмонан тайёр одамлар бора олишлари мумкин. Ғор ичкарисига кириб бориш 5 кунни олади. Бу вақт ичида сайёҳлар 30 км йўл босиб ўтишларига тўғри келади.\nВаляевнинг айтишича, фильмни суратга олиш электр йўқлиги сабаб осон бўлмаган. Унинг айтишича, генераторлар олиб юришнинг техник имкони бўлмаган, қуёш батареялари эса ғордаги ёруғлик тарқалиб кетиши сабабли бефойдадир. Шу сабабли гуруҳ ўзи билан бирга камералар, дронлар ва ёруғлик асбоблари учун аккумуляторлар олиб юришларига тўғри келган.\nФильм режиссёри Георгий Тарасовнинг айтишича, у Сон Донгга келиб, у ерда дрон ишлатиб, уни синдирмаган дунёдаги биринчи одам бўлди. Валяевнинг айтишича, ғор ичидаги об-ҳаво шароити туфайли дрон датчиклари носоз ишлаган, тошли гумбазлар эса сунъий йўлдош ишлашига халақит қилган, шу сабабли дронни бошқариш қийин кечган.\n“Тайликлар ҳаттоки Жорани фахрий деворга суратини осиб қўйиш учун тасвирга ҳам олишди”, деб айтган Валяев.\nСон Донг ғори Вьетнам марказидаги Фонгня-Кебанг миллий боғи ҳудудида жойлашган. У Ханойдан 500 км узоқликда жойлашган.\nВьетнам ғор Сон Донг


BoshОбъявления«BIOKIMYO» АЖ акциядорларининг 2018 йил 9 октябрда ўтказилмаган навбатдан ташқари умумий йиғилиши такроран 2018 йил 26 октябрда соат 10.00 да «BIOKIMYO» АЖ маъмурий биносининг катта мажлислар залида бошланишини маълум қилади.\n2. “BIOKIMYO” акциядорлик жамиятининг кузатув кенгаши, тафтиш комиссияси аъзоларига хақ тўлаш ва ижроия органи аъзоларини рағбатлантириш тўғрисидаги низом” нинг янги тахририни тасдиқлаш.\nАкциядорларни руйхатга олиш 2018 йил 26 октябрь куни соат 9.00 да бошланади.\nАкциядорларнинг такрорий навбатдан ташқари умумий йиғилишга шахсини тасдиқловчи хужжат, вакиллари эса нотариал тартибда тасдиқланган ишончнома билан келишлари шарт.\nАкциядорларнинг навбатдан ташқари умумий йиғилиши бўйича тайёрланган хужжатлар билан жамиятнинг www.biokimyo.uz сайтида танишиб чиқиш мумкин, қуйидаги манзил: Янгийул шахри, Кимегар кўчаси, №1-уй, «BIOKIMYO» АЖ. Тел: (0-370) 602-43-97 ва қуйидаги эл.манзиллар yangiyolbiokimyo@vinsanoat.uz, biokimyo@mail.ru бўйича мурожаат қилишингиз мумкин:\nЖамият Кузатув кенгашининг 2018 йил 15 сентябр куни ўтказилган йиғилишида қимматли қоғозлар эгаларининг рўйхатини тузиш тўғрисида қарор қабул қилинган.\nАкциядорларга навбатдан ташқари умумий йиғилиши ўтказилишини хабар бериш учун акциядорлар реестри – 2018 йил 15 сентябрь холатига кўра ёпилган.\nАкциядорларнинг навбатдан ташқари умумий йиғилишда қатнашиш учун акциядорлар реестри – 2018 йил 3 октябрь холатига кўра ёпилган


Газета СБХ / 2013 год / № 49 / Жойлардан хабарлар\nЎзбекистон Республикаси Конституциясининг ўн еттинчи моддасида эълон қилинганидек, мамлакатимиз халқаро муносабатларнинг тўла ҳуқуқли субъектидир. Унинг ташқи сиёсати давлатларнинг суверен тенглиги, куч ишлатмаслик ёки куч билан таҳдид қилмаслик, чегараларнинг дахлсизлиги, низоларни тинч йўл билан ҳал этиш, бошқа давлатларнинг ички ишларига аралашмаслик қоидаларига ва халқаро ҳуқуқнинг умумэътироф этилган бошқа қоидалари ва нормаларига асосланади. Республика давлатнинг, халқнинг олий манфаатлари, фаровонлиги ва хавфсизлигини таъминлаш мақсадида иттифоқлар тузиши, ҳамдўстликларга ва бошқа давлатлараро тузилмаларга кириши ва улардан ажралиб чиқиши мумкин.\nУшбу соф сиёсий бўлиб туюлган тамойил иқтисодий соҳага татбиқ этилганда мамлакатимиз ва хорижий бизнеснинг ҳар жиҳатдан ҳамкорлик қилишини кўришимиз мумкин. «Навоий» аэропорти бундай ҳамкорликка ёрқин мисол бўла олади, у «АН» самолётларини қабул қиладиган овлоқ қабул қилиш пунктидан дунёдаги энг катта ҳаво кемаларини қабул қилишга қодир бўлган халқаро интермодал логистика марказига айланди.\nНавоийдаги аэропорт 1962 йилда очилган. 1983 йилдагина вилоят маркази мақомини олган шаҳарнинг ҳаво дарвозаси хизмат кўрсатиш даражасини истеъмолчиларга маъқул келади деб бўлмас эди. Йўловчиларнинг эҳтиёжлари ҳам оддий ва оз эди. Кишиларни асосан об-ҳавонинг парвоз учун тўғри келиши ташвишлантирар эди. Аэропорт ҳар куни тўртта рейс – Тошкент–Навоий ва Навоий–Тошкент рейсларини қабул қиларди. 80-йиллар ўртасида аэропорт янги аэровокзалга эга бўлди.\nБироқ парвозлар географияси аввалгидек пойтахт билан ҳаво кўприги билан чекланарди. Маҳаллий авиалинияларда бортига кўпи билан 30–40 йўловчини олишга қодир ЯК-40 ва АН-24 самолётларидан фойдаланилар эди. Шу сабабли Навоий аэропорти узоқ йиллар «зарар кўриши режалаштирилганлар» сирасига кирган. Бироқ иқтисодий ночорликнинг асосий сабаби дунёнинг барча аэропортлари асосан авиакомпанияларга аэродром хизматларини тақдим этишдан даромад олишларида эди дейиш мумкин. Бизнинг ҳолатда эса аэропортнинг ҳам қабул қилинувчи ва хизмат кўрсатилувчи самолётларнинг ҳам мулкдори битта эди.\n2000 йилларга келиб Навоий аэропортида ҳам узоқ кутилган ўзгаришлар бошланди. 2004 йилда унинг хўжалиги кенг миқёсли реконструкция қилина бошланди. Уч йилдан кейин у тамомила бошқа ҳаво бандаргоҳига айланган эди. Аэропорт барча турдаги ҳаво кемаларини – ҳатто дунёда энг катта А-380 аэробусини ҳам қабул қила оладиган 4 километрли янги учиш-қўниш полосасига эга бўлди. Аэропортда Халқаро фуқаролик авиацияси ташкилоти (ИКАО) талабларига жавоб берадиган, ҳаводаги ҳаракатни бошқарувчи замонавий комплекс пайдо бўлди. Аэровокзал ҳам янгиланди, унда йўловчиларга хизмат кўрсатиш зали ҳамда она ва бола хонаси, буфет, тиббиёт пункти жойлашган. Меҳмонхона бир қадам нарида қурилди. Аэропорт халқаро аэропорт мақомини олди.\nБироқ буларнинг барчаси ноанъанавий ва бир қадар шов-шувли битимга муқаддима бўлди. Зеро авваллари тажрибамиз ва хорижий инвесторлар билан алоқаларимиз қўшма корхоналарни ташкил этиш ва бошқариш билан чекланган эди. Энди эса стратегик аҳамиятга эга активни Жанубий Кореянинг модернизациялашга энг муҳим ҳисса қўшган «Korean Air» авиакомпаниясининг яккабошчилик асосидаги бошқарувига беришга қарор қилинди. Хорижий ҳамкор билан бирга аэропорт базасида янги юк терминали қуриш ва логистика интермодал марказини очиш мўлжалланди, мазкур марказни жиҳозлаш билан Кореянинг бундай ишда тажрибаси бўлган яна бир компанияси шуғулланди.\nШу тарзда Навоий аэропорти яна бир мақомга эга бўлди – у халқаро интермодал логистика марказига айланди. Лойиҳани якунига етказишга икки йил сарфланди. Энди юк терминали бир суткада 300 тонна юкка ишлов беришга қодир. У юк ортиш-тушириш ишлари учун олтита ишчи станция, 20 ва 5 тонна юк тортадиган тарозилар, совутгич, музлаткич ва иситиш камералари билан жиҳозланган. Хавфли юклар, тез бузилувчи маҳсулотлар ва ҳайвонларни сақлаш зоналари бор. Маъмурий корпусда барча зарур хизматлар – божхона, санитария назорати жойлашган, декларантлар, юк ташиш бўйича агентлар ишлаяпти. Марказнинг ўзи Шарқий ва Жануби-Шарқий Осиёни Европа, Яқин Шарқ билан боғлайдиган трансконтинентал транспорт-экспедиция йўналишлари узелига айланди. «Навоий» аэропорти Марказий Осиёнинг ўртасида жойлашган. Бу ердан Европа ва Осиёдаги асосий логистика марказларигача бўлган парвозлар кўпи билан 6 соатни ташкил қилади.\nҲозирги пайтда «Навоий» аэропорти орқали авиаташувлар глобал тармоғининг трансконтинентал қисми «Korean Air»нинг Боинг-747да ҳафтасида ўн иккита рейси ва «Ўзбекистон ҳаво йўллари» МАКнинг А-300да ўн битта рейсидан иборат. Иккита ўзбек аэробуси Шарқий ва Жануби-Шарқий Осиёнинг турли минтақаларидан юкларни Навоийга етказиб беради. Бу ерда улар Корея боингига қайта юкланади ва Европага жўнатилади.\nБундан ташқари, Навоийдаги аэропорт Европа билан Осиё ўртасидаги барқарор авиаташувлар чорраҳасида географик жиҳатдан қулай ерда жойлашган, халқаро автомобиль ва темир йўл транспорт йўлаклари унинг яқинидан ўтган. Минтақавий юк ортиш ва тушириш узели транспорт хизматларининг уч турини бирлаштиради, бу эса аралаш ташиш учун жуда фойдалидир. Аэропортнинг юк перрони олдида қулай кириш йўллари ва катта юк автомобиллари учун тўхташ жойлари барпо этилган. Бу эса юкларни оралиқ ташиш ишларини қисқартириш имконини беради. Ҳар ойда бу ердан Қозоғистон тарафига бир-иккита юк вагони йўл олади. «Навоий» аэропортидан «Ўзбекистон-GM» ҚК учун Жанубий Кореядан келиб тушадиган бутловчи буюмлар автотранспорт билан етказиб берилади.\nМамлакатимиз активини хорижий компания бошқарувига бериш тўғрисида қарор қабул қилинганидан буён беш йил ўтди. Бу давр оралиғида нималарга эришдик? Ишлаб чиқариш кўрсаткичлари «Навоий» аэропортининг тезкор ривожланганлиги ва сифат жиҳатидан янада ўсиш учун катта салоҳияти мавжудлигидан гувоҳлик беради. Ҳаво бандаргоҳи соатига 400 йўловчига ёки бир йилда 800 минг кишига хизмат кўрсатишга қодир. Беш йил ичида йўловчилар оқими қарийб икки баравар кўпайди. У яна салмоқли бўлиши эҳтимоли бор эди, бироқ ҳозирча Навоийдан мунтазам халқаро авиарейслар бўйича парвозлар фақат Москва ва Санкт-Петербурггача учиш имконини беради.\nЮк ташиш йўналиши анча жадал ривожланаяпти. Логистика маркази ишлаётганига бир йил бўлмасиданоқ навоийликлар 26 тонна юкни ортиб туширдилар. Ўтган йили истеъмолчилар 60 минг тонна юкни олдилар. Бу ҳали чегара эмас, чунки марказнинг ишлаб чиқариш қувватлари 100 минг тонна юкка ишлов беришга мўлжалланган.\nТарафлар нималарга эришдилар? Кореялик ҳамкорлар халқаро логистик хаб бошқаруви – Осиёни Европа ва Яқин Шарқ билан боғлайдиган авиаташувларнинг серқатнов йўналишига эга бўлдилар. Бунда шуни назарда тутиш лозимки, «Korean Air» «KLM», «Air France», «Delta» сингари таниқли авиаташувчиларни ҳам ўз ичига олган 11 авиакомпанияни бирлаштирувчи «Sky Team» уюшмасига киради. Уюшма ҳиссасига йўловчи ва юк авиаташишлари жаҳон бозорининг 35%и тўғри келади.\nТабиийки, бизни кўпроқ Ўзбекистон эга бўлган «дивидендлар» қизиқтиради. Шуни қайд этиш жоизки, кореялик авиаташувчи билан ҳамкорлик республикага фақат фойда келтирди. Навоийдаги аэропорт қайта жонланди, миллий авиаташувчи парвозларининг географияси кенгайди, у бизнеснинг янги тури – юк ташишни ўзлаштириш имкониятига эга бўлди. Республиканинг Буюк ипак йўли кесишган йўлларда жойлашган транзит мамлакати сифатидаги имкониятлари ва жозибадорлиги ошди. Европа Иттифоқи билан Жануби-Шарқий мамлакатлар ўртасидаги товар айирбошлашуви эса дунёда энг интенсивдир. Навоий вилояти ҳақида ҳам худди шуни айтиш мумкин. Республиканинг ривожланган саноат ва транспорт инфратузилмасига эга бўлган ушбу етакчи саноат ўлкасида мамлакатимизда биринчи оффшор – «Навоий» эркин индустриал-иқтисодий зонаси пайдо бўлди.\nБироқ хорижий шериклар билан ҳамкорликнинг яна бир «номоддий активи» ҳам мавжудки, у одатда эътибордан четда қолади. Сўз ҳамма ишни хорижий мутахассислар бошқарадиган компанияда ишлайдиган ўзбекистонликлар кўп янгиликларни билиб олишлари, бу эса меҳнат самарадорлиги ва уларнинг профессионал тайёргарлик даражасини ошириши тўғрисида боряпти. Навоийдаги аэропорт – айни шундай жой. Юзга яқин киши ишлайдиган жамоада бор-йўғи икки нафар чет эллик корейс бор: корхона раҳбари ва унинг ишлаб чиқариш масалалари бўйича ўринбосари. Қолган ходимлар – н????????. авоийлик. Уларнинг ўртача ёши – 24–25 да. Уларнинг ҳаммаси ўрта махсус ёки олий маълумотга эга. Барчаси «Ўзбекистон ҳаво йўллари» МАКнинг ўқув-машғулотлар марказида тайёргарликдан ўтган, кўплари Кореяда иш ўрганиб келган. Логистика марказида ишлаб чиқариш жараёнларининг 90%и механизациялаштирилган. «Ҳеч ким бошқани назорат қилиб турмайди, эътибор марказига меҳнат интизоми қўйилган ва ҳар бир ходим нима қилиши кераклигини ипидан-игнасигача билади», – деб изоҳ беради ташувлар бўлими бошлиғи Ҳасан Мавлонов.\nАлбатта, ҳар қандай аэропорт – юқори хавф объекти, унинг фаолияти ҳам барча хизматларнинг автоматизмга қадар тартибга солинган ишига боғлиқ. Бироқ барча расмиятчиликларга имкони борича риоя этишни талаб қиладиган тижорат омили ҳам мавжуд. Юк ва йўловчиларни ташиш арзонга тушмайди. Масалан, Навоий логистика марказида бир тонна юкни бир сутка сақлаш 128 доллар, унга ишлов бериш эса бир тонна учун 34,5 евро туради. Тезлик ва вақтдан ютиш учун ҳақ тўлаётганлигини билган истеъмолчи авиаташувчиларга нисбатан қаттиқ талаблар қўяди. Улар учун ходимлар туфайли самолёт учишидаги ушланиш энг оғир айблар қаторида туради. Шу сабабли Навоий аэропортидаги барча юк ҳар доим навбатдаги лайнернинг учиб келишига 15 дақиқа қолганда жўнатишга тайёрдир. Юклаб жўнатишда иштирок этувчи ҳар бир ходим парвозларнинг мувозанати ва хавфсизлигини таъминлаш учун қандай позицияда қайси юкни маҳкам боғлашни билади. Хизмат вазифаларига аниқ риоя этишнинг ана шундай икир-чикирларидан бутун жамоанинг бир ёқадан бош чиқариб ишлаши ва ҳар бир ходимнинг жавобгарлик ҳисси шаклланади.


МУЗОКАРАЛАРНИ ТЎҒРИ ОЛИБ БОРИШ\nБизнесда сен нимага муносиб бўлсанг, шуни эмас, балки нимани келишсанг, шунга эга бўласан, яъни эртанги кунинг 100% сен бугун ўтказадиган музокараларга боғлиқ.\nБилимлар ва истеъдод – сени муваффақиятли инсонга айлантиришга ёрдам беради, лекин камлик қилади. Музокараларни тўғри юритишни ҳам билиш керак. Ҳаётимизда кўп нарса – маошдан тортиб то ҳисоблар тўловигача – музокараларга боғлиқ. Иш берувчи, мижозлар ва ҳамкорлар билан муваффақиятли суҳбатлашиш қобилияти сени бизнес корчалонига айлантиради. Демак, музокаралар ўтказиш санъатида комилликка интилиш тадбиркор ва ҳамма учун ортиқчалик қилмайди, деб айтиш мумкин.\nМузокараларни айниқса заиф позициядан бошлаётган бўлсанг, сен хоҳлаган нарсага эришишга ёрдам берадиган қоидалар ва кўплаб психологик ҳийлалар мавжуд. Агар санаб ўтилган қоидаларга амал қилсанг, музокараларинг муваффақиятли якунланади ва шунда эртанги кунинг – сен учун ҳам, атрофингдаги кишилар учун ҳам, - ёқимлироқ бўлади.\nНотўғри ўтказилган музокаралар автомат тарзда нохушликларга олиб келади. Бундай нохушликларга ғазаб, хафагарчилик, кўз ёши, қуллик, қашшоқлик киради. Шундай экан, ўзингни, сен ўтказган музокараларни мунтазам равишда ўрганиб бориш ва бу нохушликларга йўлиқмаслик учун яхшироқ бўлишга интилиш жуда муҳим.\nМен охирги 20 йил давомида ҳар куни музокаралар ҳақида бирор янги нарсани билиб оляпман, айниқса –музокараларни ёмон ўтказсанг ўзингга зарар етказилишини. Яхши ўтказилган музокараларга қараганда, ёмон ўтказилган музокаралардан кўпроқ сабоқ оласан.\nМузокаралар – мураккаб нарса. Бу одамларнинг кўпчилигида мавжуд бўлмаган инсон руҳияти, ишбилармонлиги ва ўзига бўлган ишончининг чалкаш бирикмасидир. Аммо музокараларнинг моҳияти аслида жуда оддий. Агар сен қуйидагиларни тушуна олсанг, бу тўлиқ бошқариладиган жараёндир: Нимани истайсан? Нимани қабул қилишга тайёрсан? ва Агар келишувга эришилмаса, нима қиласан?\nАгар ходимлар малакасини ошириш мақсадида корхонангизда мазкур мавзуда бизнес-тренинг ўтказишга қарор қилсангиз, биз билан боғланинг! Тренингларни мамлакатимизнинг барча худудларида ўтказамиз. Ўзбек ва рус тилида


Туманда ғўза парвариши юзасидан семинар ўтказилди » G`UZOR TUMAN HOKIMLIGI RASMIY SAYTI\n» Информация » Туманда ғўза парвариши юзасидан семинар ўтказилди\nТуманда ғўза парвариши юзасидан семинар ўтказилди\n29.07.2019 admin 20 0\nТумандаги Мейли Рахмонов номли мукобил МТП ҳудуди "Хазрати Лукмон ота" фермер хўжалиги дала шийпонида туман ҳокими С.Бабақулов, Вилоят Агросаноат мажмуи ва устидан назорат қилиш инспекцияси рахбари А.Орипов, Вилоят Кенгаши депутати У.Усмонов, Вилоят фермер, деҳқон хўжаликлари ва томорқа ер эгалари кенгаши раиси И.Турсунов, Вилоят хокимлиги вакили О.Хушмуродов иштирокида туманда 2019 йил хосили учун ғуза парвариши бўйича жойларда амалга оширилаётган агротехник тадбирлар, камчиликлар ва муаммолар танкидий мухокама килинди.\nТуманннинг 2-секторига қарашли Батош ҳудуди бўйича:\nБатош худудида фаолият юритаётган 16 нафар фермер хўжалигида 2019 йил ҳосили учун 258 гектар майдонда пахта экилган.\n1.“Ботир ота МММ” фермер хўжалигининг 5 гектар ғўза майдони култивация қилинмаган, ғўза қатор оралари қотиб ёрилиб кетган, ғўза бўғзи қисилган қаровсиз ҳолатда.\n2.“Элмирза бобо” фермер хўжалигининг 10 гектар ғўза туп сони сийрак ривождан орқага қолган, 4 гектар ғўза чанқаб оқ гуллаб ўта аянчли ҳолга келиб қолган бўлсада, ушбу ғўзани суғориш ўрнига шу фермерга қарашли маккажўхори экилган майдонга сув олинмоқда.\n3.“Ғофир Мўминович” фермер хўжалигининг 5 гектар ғўза майдони култивация қилинмаган, ғўза қатор оралари қотиб ёрилиб кетган, ғўза бўғзи қисилган, 3 гектар ғўза майдони бегона ўтлардан тозаланмаган қаровсиз ҳолатда.\n4. “Шамсиддин Абдитолиб ўғли” фермер хўжалигининг 10 гектар ғўза майдонида кўсак қурти аниқланди, кўсаклар зарарланган, зудлик билан кўсак қуртини йўқотишга қарши чора-тадбирлар кўриш керак.\n5. “Ровшан” фермер хўжалигининг 6 гектар ғўза майдони култивация сифатсиз қилинган, ғўза бўғзи деворлари юмшатилмаган, ғўза қисилган, кўсаклар ердан керакли озиқани ололмаяпти.\n6. “Нурсамар АС” ф/х 10 гектар ва “Мавлон Нуруллоевич” ф/х 5 гектар ғўзаларнинг ҳолати (кўриниши ва бўйи) яхши бўлсада, лекин бутун майдондаги ҳар бир ғўза туп сонига нисбатан 1-2 тадан кўсак ва 7-8 тадан ҳосил элементлари тўғри келади холос. Зудлик билан ғўзани мажбурий ҳосилга ўттиришини таъминлаш кераклиги тўғрисида тегишли ташкилот рахбарларига кўрсатма ва топшириқлар берилди.


Россия Сурияга кирганига 1 йил тўлди\n15:35 / 30.09.2016\n2015 йилнинг 30 сентябрида Россия федерацияси Ҳарбий-космик кучлари кенгаши маъқулловидан кейин рус ҳарбийлари Сурияда ҳарбий амалиётлар ўтказишни бошлади.\nРоссиянинг ҳужумкор самолётлари гуруҳи Хмеймим авиабазасига жойлаштирилди. Қисмларнинг хавфсизликларини таъминлаш мақсадида Сурияга ҳарбий вертолётлар, зенит-ракета қурилмалари, зирҳли техника, артиллерия ва денгиз пиёда қисмлари олиб кирилди. Жангариларга қарши ҳаводан ва денгиздан (Тартусдаги ҳарбий денгиз базаси) зарбалар ёғдирила бошланди.\n2016 йилнинг мартида Россия президенти Владимир Путин Сурия ҳукумати билан ҳамда мухолифат кучлари билан ўт очишни тўхтатиш бўйича келишув асосида ўз ҳарбийларини ортга қайтаришни бошлади. Аммо, мамлакатда ҳарбий ҳаракатлар давом эттирилмоқда, россиялик учувчилар эса Башар Асад ҳукумати ҳарбийларини ҳаводан туриб ҳимоя қилишда давом этмоқда.\nҚуйида Россиянинг Сурияга киргани кунида тайёрланган фотогалерея.\n1. Хмеймим базаси\n2. Сурия президенти Башар Асад Кремлда Россия президенти Владимир Путин қабулида\n3. Рссиянинг Ту-22 М3 бобмардимончилари Сурияда ИШИД инфратузилмаларини йўқ қилмоқда\n4. Хмеймим авиабазаси. Россиялик ҳарбийлар тушликда\n5. Россиялик ҳарбийлар ФАБ-250 авиабомбасига «За наших» битигини ёзишди\n6. Қирувчи самолёт ҳарбий парвозда\n7. Россия Ҳарбий-космик кучларининг ИШИДнинг нефть омборхоналарига ҳужум қилиши\n10. Россиялик сапёрлар Пальмиранинг миналардан тозаланишида иштирок этмоқда\n11. Ҳомсдаги "Басс" университети талабалари Россияни қўллаб-қувватлаб митинг қилмоқда\n15. Хмеймимдаги россиялик ҳарбийлар Иккинчи жаҳон урушидаги ғалабанинг 71 йиллигини нишонлашмоқда\n19. Сурияда ҳалок бўлган россиялик учувчи оператор Евгений Долгин билан хайрлашув\n20. Сурия армияси ИШИДдан озод қилинган вилоятда қолган танк


Европа Иттифоқи чегараларида ноқонуний муҳожирлар сони учдан икки қисмга камайди\n19:58 / 14.08.2017\nФото: AFP 2017 / Giovanni Isolino\nЕвропа Иттифоқи давлатлари чегараларида ноқонуний муҳожирлар сони жорий йил бошидан учдан икки қисмга камайди, деб айтилган ЕИнинг ташқи чегаралар хавфсизлиги агентлиги (Frontex) маълумотларида.\n“2017 йилнинг биринчи 7 ойида аниқланган ноқонуний муҳожирлар ўтган йилнинг шу даврига нисбатан учдан икки қисмга, яъни 127 минг 100 нафаргача камайган”, деб айтилган хабарда.\nАгентлик маълумотларига кўра, июлда ЕИнинг 4 та асосий миграция йўналишларида чегараларни ноқонуний кесиб ўтишнинг 15,7 мингта ҳолати аниқланган.\nFrontex’да таъкидланишича, Италияга келаётган муҳожирлар сони июль ойига нисбатан ярмига камайган, Испания эса 2009 йилдан бери энг оғир миграция босимини бошидан кечирмоқда.\nИюлда Нигерия, Гвинея, Эритрея, Судан фуқаролари марказий Ўрта ер денгизи йўналишида аниқланган муҳожирлар ичида энг кўп миқдорда бўлган. Жорий йилнинг дастлабки 7 ойида нигерияликлар Европага келганлар орасида энг кўп бўлган (Италияга денгиз орқали келган ҳар олтинчи муҳожир нигериялик бўлган). Ундан кейинги ўринларда Бангладеш, Гвинея ва Кот-д'Ивуар фуқаролари келмоқда.\nГрецияга денгиз ва қуруқлик орқали келган муҳожирлар сони июлда 2,3 минг кишини ташкил қилган ва бу июндагидан чорак қисмга кам бўлган. 2017 йилнинг дастлабки 7 ойида Грецияга 15750 нафар муҳожир келган, бу эса 2016 йилнинг шу давридагидан 90 фоизга камроқни ташкил қилган.\nИюлда шарқий Ўрта ер денгизи йўналишида аниқланган муҳожирлар орасида сурияликлар, ироқликлар ва афғонлар кўпчилик бўлган.\nЎзбекистон Европа Иттифоқидан янги савдо имтиёзларини кутмоқда\n10:16 / 24.05.2018\nЕИ Ўзбекистон билан шериклик бўйича янги келишув имзолаш муддатини маълум қилишга шошилмаяпти\n09:36 / 24.05.2018


Isuzu жарликка ағдарилиб кетди: икки нафар киши ҳалок бўлган - UzNews.uz\n9 июля, 10:15\nIsuzu жарликка ағдарилиб кетди: икки нафар киши ҳалок бўлган\nНаманган вилоятида цемент юкланган Isuzu русумли автомобиль ҳайдовчиси бошқарувни йўқотиб, йўлнинг четидаги жарликка ағдарилиб кетган.\n8 июль куни соат 07:30да Наманган вилоятида 28 ёшли Ж.Ж. цемент юкланган Isuzu русумли машинасида кетаётганида, ҳаракат хавфсизлигини таъминлай олмай, бошқарувни йўқотган ва йўлнинг қарама-қарши томонига чиқиб кетиб, жарликка ағдарилган.\nОқибатда автомобиль ҳайдовчиси Ж.Ж. ва йўловчиси 23 ёшли Ш.Ж. тан жароҳатлари олиб, ҳодиса жойида вафот этган. Бу ҳақда ИИВ ҳузуридаги тергов департаменти хабар бермоқда.\nМазкур ҳолат юзасидан ЎзР ЖКнинг 266-моддаси 3-қисми «а» банди (одамлар ўлимига сабаб бўлган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилган. Ҳозирда дастлабки тергов ҳаракатлари олиб борилмоқда.\nЎзбекистонда коронавирусга чалинганлар сони 29,2 мингга етди\n8 август, 07:44\nПойтахт ва Тошкент вилоятида коронавирусга чалинган 266 нафар янги беморлар аниқланди\n7 август, 10:06\nҚозоғистонда қарийб 2,2 миллион киши коронавирусга қарши бепул эмланади\n7 август, 09:15\nЎзбекистонда коронавирусга чалинганлар сони 13 нафарга етди\n18 март, 10:13\nВ Узбекистане начали продавать разноцветных живых цыплят\n9 августа, 20:12\nНа Чарваке хотят запретить купаться, пользоваться скутерами и моторными лодками\n9 августа, 18:44\nЕще в одной области ослабляют карантинные ограничения\nПри покупке кислородного концентратора получите пульсоксиметр в подарок\n9 августа, 11:03\nЧисло зараженных коронавирусом в Узбекистане превысило 30 000 человек\n9 августа, 10:07


Болаларга эртак ўқиб беришнинг организм учун қандай фойдаси бор 22-09-2021, 21:58 | Zamin.uz\n20:15 / 15.09.2021\nҲамма миллатларда болаларга эртак ўқиб бериш одат тусига кирган. Улар фарзанд ва ота-она ўртасида ўзаро алоқа ўрнатишга ёрдам беради. Эртаклар ижтимоий оламнинг соддалаштирилган моделидир.\nУлар болаларга жамиятни англашга, қийинчиликларни енгишга ўргатади. Қолаверса, тингловчи эртак воқеаларига сингиб кетади ва реал дунёдан четлашади. Балки, шунинг учун ҳам кўп мамлакатларда шифохонага ётқизилган болаларга эртак ўқиб берилади. Бу оғриқли ҳолатдан чиқишга ёрдам беради. Олимлар тадқиқотларда эртаклар болаларнинг ҳам психологик, ҳам жисмоний ҳолатига сезиларли ижобий таъсир кўрсатишини аниқлади. Болалар эртак тинглаганда ўзаро боғланиш гормони окситациннинг кўпайиши ва стресс гормони картизолнинг камайиши Бразилияда ўтказилган тадқиқот натижаларида маълум бўлди.\nЭртакларнинг таъсирини аниқлаш учун олимлар биомаркерлар (окситацин, картизол), субъектив оғриқни сезиш тестлари ва психологик таассуротлар кўрсаткичини ўрганди. Тадқиқотда шифохонада катта тажрибага эга ҳикоячилар ва 81 нафар бола иштирок этди. Эртакчилар билан мулоқат қилишдан олдин ва кейин оғриқ даражасининг ҳис қилиш ва сўлак намуналари текширилди, шунингдек, шифохонада қолиш билан боғлиқ тасаввурлар сўралди.\nТадқиқот натижаларига кўра, окситоцин миқдори кўпайганлиги, картизол эса аксинча пасайганлиги оғриқ кучи камайганлигидан дарак беради. Психолингвистик ҳолат таҳлилида ҳам сезиларли фарқлар бор, масалан, берилган саволларга тадқиқотдан аввал: «ҳамшира – аччиқ дориларни берувчи қаҳр қаттиқ хола», «шифокор – менга игна санчган ёвуз одам», «касалхона – уйимдан айирган ёмон жой»; тадқиқотдан кейин: «ҳамшира – соғайишимга ёрдам берадиган хушчақчақ хола», «шифокор – менга ғамхўрлик қиладиган одам», «касалхона – мен тузалгунимча яшайдиган жой» сингари жавоблар олинди.\nШифохонага ётқизилган болалар стрессни бошдан кечиради, чунки улар тўсатдан нотаниш муҳитга тушиб қолади, ота-она ва дўстлар билан алоқани йўқотади. Бунда эртакларни ўқиш шифохонада ёлғизланган болаларда оғриқнинг субъектив ҳиссини камайтиришга ва стрессдан халос бўлишга ёрдам беради. Бундан ташқари, ушбу усул ҳар бир ота-она учун ҳам энг қулайидир.\nЯнгиликлар » Жамият » Болаларга эртак ўқиб беришнинг организм учун қандай фойдаси бор?


Самарқандда 16 ёшли қиз 40 ёшли эркакни 1500 долларга чув туширмоқчи бўлди\nСамарқанд шаҳрида 16 ёшли қиз 40 ёшли эркакдан товламачилик йўли билан 1500 доллар олаётганда ушланган. Бу ҳақда Самарқанд вилояти ИИБ ахборот хизмати хабар бермоқда.\nМаълум қилинишича, 2021 йил 19 апрел куни вилоят ИИБ бошлиғи номига 40 ёшли У.Темур ариза билан мурожаат қилган. Унда, таниши 16 ёшли М.А. у билан «гаплашиб юрганини» оила аъзоларига айтиб, шарманда қилиш билан қўрқитиб, 1 500 АҚШ доллари талаб қилаётгани ҳақида маълум қилган.\nҚайд этилишича, шу куни соат 21:30да М.А. 1 500 долларни товламачилик йўли билан У.Темурдан олаётган вақтида тезкор ходимлар томонидан ушланган. Тадбир давомида, М.А.дан махсус кимёвий ишлов берилган 1 500 доллар пул ашёвий далил тариқасида расмийлаштириб олинган.\nТаъкидланишича, мазкур ҳолат юзасидан Самарқанд шаҳри бўйича ИИО ФМБ ҳузуридаги тергов бўлими томонидан вояга етмаган М.А.га нисбатан жиноят кодексининг 165-моддаси 1-қисми (товламачилик) билан жиноят иши қўзғатилиб, гумон қилинувчи тариқасида жалб қилинган. Ҳозирда тергов ҳаракатлари олиб борилмоқда.\nАввалроқ Самарқанд вилояти Паст Дарғом туманида яшовчи шахсга тегишли СМС хабарларни тарқатиб юбормаслик учун 14 миллион пул талаб қилган аёл ушланган. Шунингдек, Бирлашган Амир Амирлиги фуқаросидан унинг қўл телефонидаги шахсий видео ва фотосуратларини ижтимоий тармоқларда тарқатиш билан қўрқитиб 20 минг доллар талаб қилган аёл қўлга олинган.


— Ота-боболаримиз топиб айтганидек, икки халқнинг йиғласа, қайғуси бир, куйласа, чолғуси бир, — дейди Ж. Муродов. — Тарихдан маълумки, минг-минг йиллардан буён халқларимиз ўзаро қондош ва ёндош бўлиб, қуда-анда тутиниб асрлар юкини бирга тортган. Биз бир дарёдан сув ичамиз, бир далада экин экамиз. Исмимиздан ҳам, жисмимиздан ҳам ҳеч ким бизни бир-биримиздан ажрата олмайди. Ҳазрат Алишер Навоий бир тожикча ғазалида ёрни “чашмони туркинаву мижгони тожикона”, яъни “кўзлари турконаю киприклари тожикона” деб бежиз таърифламаган.\nУлуғ шоирнинг бу сўзларини эслаганимнинг боиси, икки халқ ўртасидаги дўстликни мустаҳкамлашда Алишер Навоий ва Абдураҳмон Жомийнинг ўрни беқиёс бўлган. Аждодларимиз асос солган ушбу анъанага биз ҳамиша содиқ бўлишимиз керак. Шу маънода, бугун Ўзбекистон Президенти Шавкат Мирзиёевнинг минтақада жойлашган мамлакатлар билан ўзаро муносабатларни мустаҳкамлаш борасидаги ташаббуслари таҳсинга сазовор. Бундай эзгу хатти-ҳаракатлар самараси туфайли бир неча соҳада ҳамкорлик қилинмоқда. 2017 йилнинг апрелида 25 йиллик танаффусдан сўнг Душанбе ва Тошкент ўртасидаги авиақатнов яна тикланди. Маданий алоқалар кенгаймоқда — 2017 йил май ойида Тожикистонда Ўзбекистон маданияти ва санъати кунлари ўтказилди. 2017 йил октябрь ойида Ўзбекистонда Тожикистон маданияти кунлари кўтаринки руҳда уюштирилди.\nДунёда мамлакатлар кўп, халқлар ҳам турли-туман. Улар гоҳо айро тилларда сўзлашса-да, кўп асрлик умумий тарих, маданий-маънавий муштараклик элларни, дилларни боғловчи муҳим омил бўлиб келган. Хусусан, ўзбек ва тожик халқларининг ўхшаш урф-одат ҳамда санъати ана шундай маданий мулоқот шаклларини топиш, ютуқлар билан алмашишга имкон берган. Бугун ҳам бу каби анъаналар давом этмоқда. Гап шундаки, Ўзбекистонда Тожикистон маданияти кунлари ўтказилгани ўзаро ҳамкорлик алоқаларини янги босқичга кўтаришдаги саъй-ҳаракатларнинг амалий ифодаси бўлди. Маданият кунлари доирасидаги тадбирларда санъат усталари, шогирдларимиз дўстлик ва тинчликни улуғловчи куй-қўшиқларни ижро этишди.\nЯна “Замонавий Тожикистон” номли фотокўргазма, мўйқалам усталарининг ижод намуналари, ёзувчи ва шоирларнинг китоблари тақдимоти ҳам таассуротларга бой бўлди. Ташкил этилган турли байрам кечалари санъат намояндалари билан унутилмас учрашув онларини тақдим қилди. Бундай учрашувлар бардавом бўлиши чин маънода диллашувга замин яратади.\nАхир аждодларимиз ҳамиша бирга касбу кор қилганлар, бошга тушган мусибатларни елкадош бўлиб енгганлар. Икки халқ минг йиллар давомида Наврўзни бирга байрам қилди. Сирдарё, Амударё бўйларини биргалашиб обод водийларга айлантирди. Сўнгги бир ярим асрлик мустамлака зулмини ҳам бирга тортди. Ниҳоят, истиқлолга ҳам бирга эришди.\n— Жўрабек ака, 2017 йилда Ўзбекистон халқ артисти Комилжон Отаниёзовнинг 100 йиллиги кенг нишонланди. Унда сиз ҳам қатнашдингиз.\n— Бир гап айтай, мен болаликдан Комилжон ҳофизнинг қўшиқларини эшитиб улғайдим, шу инсоннинг соҳир овози туфайли санъатга меҳр қўйдим, у кишига ҳавас қилиб тор чалишни ўргандим. Яна шуни мамнуният билан айтаманки, улуғ устоз билан кўришиш, суҳбатларини олиш, биргаликда концертларга чиқиш насиб этганини умрбод қувонч билан эслайман. Ўзбекистон раҳбари санъат ва адабиёт ихлосманди эканлигини яхши биламиз. Бу юртингизда олиб борилаётган маданий-маърифий ислоҳотлар тимсолида ҳам яққол намоён бўлмоқда. Комилжон Отаниёзовнинг 100 йиллиги нишонланиши ҳам ана шу эътибор ва эъзоз туфайлидир. Ушбу сана муносабати билан Ўзбекистонда бўлиб, қатор тадбирларда иштирок этдим. Устозимнинг қабрини зиёрат қилдим. Бундан 31 йил муқаддам улуғ ҳофиз мангу қўним топган қабр ёнига кўчат ўтқазгандим. Бориб кўрдимки, у улкан дарахтга айланибди. Кўзларимга ёш келди. Юбилей муносабати билан уюштирилган тантанали маросимда сўзга чиқиб, бир нечта қўшиқлар куйлаганимдан беҳад мамнунман. Бизни дўст деб билган, қадрлаган, қўшиқларимизга бефарқ бўлмаган ўзбек халқига мингдан-минг раҳмат.\n— Ўтган йилнинг август ойида Самарқанд шаҳрида “Шарқ тароналари” халқаро мусиқа фестивали ўн биринчи бор ўтказилди. Унинг очилиш маросимидаги иштирокингиздан жуда хурсанд бўлдик.\n— Мен ҳам хурсанд бўлдим. Нега десангиз, Самарқанддек афсонавий шаҳарда, дунё билган “Шарқ тароналари”дек нуфузли анжуманда қатнашиш бахтига мушарраф бўлганимдан бошим осмонга етди. Ўзбекистон ҳукумати жаҳоннинг кўплаб машҳур санъаткорлари қатори каминани ҳам чорлагани дўстона лутфнинг ёрқин ифодасидир. Ушбу анжуманда бу гал 58 та давлат вакиллари қатнашганини эшитиб, лол қолдим. Тасаввур қилинг, иштирокчиларнинг ҳар бири ўз юртига бориб, таассуротларини ўртоқлашади, яқинларига кўрган-кечирганларини гапириб беради. Демак, бу ерда ким чиқиш қилган бўлса, унинг номи 58 та давлатда ҳам тилга олинади. Шу боис ушбу анжуман турли халқларни дўстликка чорлаш, истеъдодларни кашф этиш, тинчликни қадрлаш ва асраб-авайлашдек улуғвор ғоялари билан алоҳида эътирофга муносибдир.\n— Сиз ўзбек мусиқа санъатига бўлган меҳр-муҳаббатингиз ҳақида доимо тўлқинланиб сўз айтгансиз.\n— Тўғри. Мен Ҳалима Носирова, Маъмуржон Узоқов, Жўрахон Султонов, Саодат Қобулова каби санъаткорларнинг қўшиқлари таъсирида улғайдим. Камолиддин Раҳимов, Фахриддин Умаровнинг мухлисига айландим. Ортиқ Отажонов, Отажон Худойшукуров, Шерали Жўраев билан дўст тутиндим. Ҳозир ҳам жуда кўп ўзбек санъаткорлари, зиёлилари билан борди-келдимиз бор. Дийдорлашганда Абу Абдуллоҳ Рудакийнинг ушбу сатрларини, албатта, эсга оламиз:\nДўстлар дийдоридан бўлолмас устун...\nАйтмоқчиманки, ўзаро қўллаб-қувватлаш ҳамда биргаликдаги саъй-ҳаракатлар туфайли мамлакатларимиз ва халқларимиз ўртасидаги кўп асрлик мустаҳкам дўстлик ришталари, умумий тарих, маънавий ҳамда маданий қадриятларга асосланган анъанавий яқин ва яхши қўшничилик алоқалари мустаҳкамланаётганини чуқур мамнуният билан таъкидлагим келади. Бу борада, такрор-такрор бўлса ҳам айтаманки, Президент Шавкат Мирзиёев барчага ибрат кўрсатмоқда.\nМавлоно Жалолиддин Румий ҳазратлари:\nТурку арабу юнонга бир эмиш,\nШундай экан, бизнинг бир-биримизни тушунишимиз дўстликни мустаҳкамлашдан бошланади. Қўшиқларимиз, куйларимиз, санъатимизгина эмас, қалбимиз ҳам дўстликни васф этса, бизнинг бир вужуд эканлигимиз абадулабад ўз қадрини йўқотмайди.\nМазкур рукндаги бошқа мақолалар: « Зулфиқор Мусоқов: “Амалий режиссурадан спортчиларга ўхшаб ўз вақтида, обрўси бор вақтда кетиш керак...”\tИймон — қалб зийнати »


Ўзбекистонда эртага қандай об-ҳаво кузатилади? - Namanganliklar.uz\nГидрометрология маркази ертага 27 октябрь куни Ўзбекистон ҳудудида қандай об-ҳаво бўлишини маълум қилди.\nУнга кўра ;\nҲаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 7-9° илиқ, кундузи 18-20° илиқ бўлади.\nҲаво ўзгариб туради, баъзи жойларда бироз ёмғир ёғади. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7° илиқ, кундузи 8-13° илиқ бўлади.\nҲаво ўзгариб туради, ёғингарчилик кутилмайди. Шарқий шамол йўналишини ўзгартириб ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 4-9° илиқ, кундузи 13-18° илиқ бўлади.\nҲаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 4-9° илиқ, кундузи 15-20° илиқ бўлади.\nҚАШҚАДАРЁ ВА СУРХОНДАРЁ ВИЛОЯТЛАРИ\nҲаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10° илиқ, кундузи 18-23° илиқ бўлади.\nҲаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 2-7° илиқ, кундузи 17-22° илиқ бўлади.\nҲаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 0-5° илиқ, кундузи 8-13° илиқ бўлади.\n4 493 Ko'rishlar\nҲасанбой Дўстматов жаҳон чемпионати билан хайрлашди\nНогирон киши босқинчиликка учради.


Дунё товланишдан чарчамади ҳеч… - Behzod Fazliddin\nНоябрь 19, 2008 Sayt muallifi\t0 изоҳлар\nҲар куни шеър ёзиш билан машғул юзлаб одам китоб дўконларини шаклан шеърга ўхшаган “эъжод”лари билан тўлдириб ташлаётган бир замонда Шеъриятнинг муқаддас даргоҳи томон пул эмас, нур излаб чиққан шоирнинг ихчамгина туркумини ўқиб, кўксимдаги сўлғин туйғулар бирмунча уйғонгандек, анчадан буён руҳимни қийнаб келаётган тоза шеър соғинчи камайгандек бўлди.\nДаққиюнусдан қолган дунёда ҳар бир асл ошиқ кўҳна муҳаббатни яшартирганидек, ҳар бир янги истеъдод ҳам эски мавзуларни янгилайди, кўзимиз ўрганиб қолган дунёга бошқача нигоҳ ташлашга даъват этади. Беҳзоднинг шеърларида мен ана шу тозаришни, ана шу ўзига хос нигоҳни, қолаверса, ўзим мансуб бўлган авлоднинг адабиётга кириб келган чоғларидаги бир нафасни сезгандек бўлдим.\nАсл шоир ҳаётнинг четида туриб эмас, ичида – унга худди пилла қуртидек ўралиб яшашга маҳкум. Бу осон эмас. Мен Беҳзодга ана шу маҳкумлик ичида шеърларидан уфуриб турган тоза ва эркин нафасни бир умр сақлаб қолишни тилайман.\nСўз излаб саргардон, сўз ичра зорман…\nГапдон давралардан қочиб кетди тил.\nДиққинафас хона, сендан безорман,\nШеър ясаб ўтишга ҳаё қилар Дил.\nЁзганларим сари ортиб борар ғам,\nДардларимни айтсам, нолишга йўйма.\nНопок қадам билан қошингга борсам,\nҲайда, Адабиёт, ичкари қўйма!\nҲеч бўлмаса, хафа бўлдим, де,\nЁ бўлмаса, бирор сўз айт, ҳой!\nФақат бундай қарама менга,\nКўзим тегиб синиб қолган Ой.\nГуллар ранг алмашиб зерикмадилар,\nДунё товланишдан чарчамади ҳеч.\nИрмоқлар кўксимда бирикмадилар,\nКелиб кўзларимдан кишанларни еч.\nБору йўғим билан ўзимга хосман,\nБеназир ишқимдан ҳануз кўнглим тўқ.\nҚанча юлдуз тўкди пойимга осмон,\nКўз учида бўлсин, қараганим йўқ.\nБошимни эгмоқчи эди ранж-алам,\nМудом борлигингни билиб яшадим.\nСени билмасам ҳам, танимасам ҳам,\nЁдингни машъала қилиб яшадим.\nБахт шундоқ ёнимдан кетди бурилиб,\nИшқ ҳаққи, тилимни тишлаб турибман.\nШунча йилдан бери ўлиб-тирилиб,\nСен учун ўзимни асраб юрибман.\nАсло тополмасин қайғу изингни,\nКулавер, ўрнингга мен сиқиламан.\nУйқуларингда ҳам асра ўзингни,\nСенга шамол тегса, мен йиқиламан.\nОй яна бепарво кўчамдан ўтар,\nШошиб Вақтдан олдин қошингга елдим.\nКўзларингни очгин, пардани кўтар,\nҚара, тушларингдан чиқиб мен келдим!\nБугун ҳам пул эмас, Нур излаб чиқдим,\nНигоҳларим тоза – кўзимда кир йўқ.\nЯна назари оч тўпга йўлиқдим,\nОдамман деган кўп, юзида нур йўқ.\nҚандай юрак очай юраксизларга,\nНаҳот, шуларни деб тўкмоқчиман тер?\nЁрдам бергим келар маҳбус сўзларга,\nГаплар осмондадир, пойгакларда Шеър.\nЯшаш ҳадисини билмасман, балки,\nИнсонлик илмидан олурман таълим.\nҲалолликдан сабоқ берарми ёки\nЎзи амал қилмас Ҳаётмуаллим?\nТошларни чайнашга темир тишим бор,\nЧўкиб кетмасликка топарман қудрат.\nМеншунослар билан нима ишим бор,\nБу йўлдан кўз юмиб ўтгум йўқ фақат…\nМЕНДАН ЯХШИ ЁМОН ЙЎҚ\nКўнглингизнинг кўшкини ёполмайсиз, барибир,\nМендан яхши ёмонни тополмайсиз, барибир.\nМингта булбул нағмаси битта изҳоримча йўқ,\nДунёларнинг роҳати зарра озоримча йўқ.\nКўзингизга ўт ёқар кўкка чизиб расмимни –\nИниларим – юлдузлар эслатади исмимни.\nКейин қандай яшайсиз – ҳаволар ҳам ёқмайди,\nОворалар бўлибсиз, менсиз Қуёш чиқмайди.\nИзингизга гул отган дунёларнинг кўнгли кир,\nМендан яхши ёмонни тополмайсиз, барибир…\nСўқирнинг қўлига шам берма, дедим,\nҲаёт кафгирига дам берма, дедим,\nМендан бошқасига ғам берма, дедим.\nСоядай қадамим пойлайди Гуноҳ,\nМени ўзимдан кўп ўйлайди Гуноҳ,\nНимага яшашга қўймайди Гуноҳ?!\nТовланишни бас қил, зарга оғмайман,\nШеър билан овутма, сўзга сиғмайман,\nМен йиғлай олмаслар учун йиғлайман.\n“Тафаккур” журнали, 2008 йил 4-сон.\n← Тадбирнинг «таъм»и қочса…\nУлар қачон ўзгаради? →\n20 сентябрь шеърлари\nСентябрь 20, 2020 Sayt muallifi 0\nТонгларнинг юзига қандай қарайман?\nМай 29, 2005 Sayt muallifi 0


Малайзияда коммунал тўловлардан халос қилувчи янги авлоддаги том яратилди\n21:50 / 15.04.2017\nМалайзияда яратилишида пассив экологик дизайннинг бирданига 5 та технологияси қўлланган том тақдим қилинди. Унда қўлланган қуёш панеллари, ёмғир сувини тўплаш ва тозалаш панеллари, шамол турбиналари уйда яшовчи одамларнинг коммунал эҳтиёжларини тўлиқ таъминлайди. Табиий вентиляция ва ёруғлик нурининг максимал тушиши бу уйга мураккаб коммуникацияларни ўтказиш заруриятидан халос қилади.\nЯнги том ноодатий V-симон конструкция эвазига ишлайди. Биринчидан, у максимал миқдорда қуёш энергиясини тўплашга ёрдам беради. Иккинчидан, аъло даражада елвизакни ушлаб, шамол турбиналарини айлантиради. Учинчидан, конструкция барча ёмғирни осон йиғади. Тўртинчидан, том тўлиқ шаффоф бўлиб, куннинг ёруғ қисмида етарлича ёруғлик билан таъминлайди.\nТом яратувчилари барча иқтисодий ҳисоб-китобларни бажариб, том соатига 21 минг киловатт электр энергия ишлаб чиқара олиши ва 500 литрдан кўпроқ сув йиғишини аниқлашди. Бу захиралар бир оиланинг нормал ҳаёт кечириши учун бемалол етади. Қурувчиларга фақатгина уйга канализация ўтказишгина қолади. Фойдали иш коэффициентини ошириш мақсадида том маҳаллий иқлим шароитлари, ёғингарчилик миқдори ва шамол йўналишини ҳисобга олади ҳамда шаҳар қиёфасига идеал тарзда уйғунлашиб кетади.\nМалайзия эко-том коммунал эҳтиёжлар


Жонлантириш реанимация » Xayot faoliyati xavfsizligi, fuqaro muhofazasi » Referat » Referat | Haqida\nAsosiy / ReferatXayot faoliyati xavfsizligi, fuqaro muhofazasi Жонлантириш реанимация\nFayl hajmi 62,73 kB\n1.\tЖонлантириш чора-тадбирлари.\n2.\tЖонлантириш техникаси.\n3.\tКиши ёшига қараб жонлантириш хусусиятлари.\n4.\tНафас йўлларини ўтказувчанлигини тиклаш усуллари.\n5.\tСунъий нафас бериш ва юракни ёпиқ массаж қилиш.\nРеанимация ёки жонлантириш – организм ҳаёт фаолиятини аслига келтириш ҳамда уни терминал ҳолатдан чиқариб олишга қаратилган чора-тадбирлар мажмуасидир. Одам организмидаги барча органлар марказий нерв системаси орқали бошқарилади ва назорат қилинади. Марказий нерв системасига бош мия ва орқа мия киради. Одам организмида барча органлар маълум вазифаларни бажаради. Уларнинг ичида ҳаёт учун энг зарур ҳисобланганлари - бош мия, юрак ва ўпкалардир.\nҲаёт билан ўлим ўртасидаги чегарани терминал ҳолат дейилади. Терминал ҳолат 3 босқичдан иборат:\n1. Агония олди ҳолати (предагония).\n3. Клиник ўлим\nПредагонияда организмдаги ҳамма моддалар алмашинуви бузилади, ички аъзолар секин-аста ўла бошлайди. Пульс ва нафас сақланган, лекин суст ҳолда бўлади. Бу босқич ноаниқ вақт давом этади.\nАгония ички аъзоларнинг заҳиралари йиғилиб, бемор ҳушига келиши мумкин. Пульс ва нафас ҳали бор. Бу босқич қисқа вақт давом этади.\nКлиник ўлим нафас ва пульс йўқолади, қон айланиши тўхтайди. Клиник ўлим нафас ва пульс тўхтагандан бошланиб, 3-5 минут давом этади. Клиник ўлимдан беморни ҳаётга қайтариш мумкин. Чунки бунда ҳали мия қобиғининг фаолияти сақланиб туради. Агар тез ёрдам кўрсатилмаса, клиник ўлим биологик ўлимга ўтади. Биологик ўлим қайтмас жараёндир.\nКлиник ўлимни биологик ўлимдан ажратиш\nКлиник ўлим\tБиологик ўлим\nНафас – йўқ\nБеҳушлик ҳолати\tПульс –йўқ\n1.Кўз қорачиғи кенгаяди, ёруғликка реакция бермайди.\n2.Тери рангининг оқариши, совуқ тер билан қопланиши ва тана ҳароратини пасайиши (шок ҳолатида, кўп қон йўқотганда ҳам бўлиши мумкин).\n3. Рефлекслар йўқолади.\t1.Кўз қорачиғи эллипс шаклида туриб қолиши (“мушук кўзи” симптоми).Беморни кўзини очиб, перифериядан марказга қараб сиқилади, шунда кўз қорачиғи овал шаклга келиб, орқага қайтмайди.\n2. Жасадни совиши, жасадни қотиши.\n3.Мурда доғларининг пайдо бўлиши. (2-4 соатдан кейин)\nШошилинч вазиятларда биринчи ёрдам кўрсатишнинг 4 қоидаси мавжуд бўлиб, уларни бирин-кетин амалга ошириш лозим.\n1.\tҲодиса рўй берган жойни кўриб чиқиш.\n2.\tЖабрланувчини бирламчи кўздан кечириш ва ҳаёти учун хатарли бўлган ҳолатларда унга биринчи ёрдам кўрсатиш.\n3.\tТез ёрдамни чақириш.\n4.\tЖабрланувчини иккиламчи кўздан кечириш, зарур холатларда яна ёрдам кўрсатиш, тез ёрдам етиб келгунича узлуксиз кузатиб туриш.\nБирламчи кўздан кечиришда аввал жабрланувчини хушида эканлиги аниқланади: ундан “Сизга ёрдам керакми?” деб сўралади. Агар жавоб бўлмаса, унинг трапециясимон мускули сиқиб кўрилади. Беморни туртиш ва қимирлатиш мумкин эмас. Бирламчи кўздан кечиришда жабрланувчининг нафас йўлининг равонлиги, нафас олиши ва томир уриши бор ёки йўқлиги текширилади.\nҲозирда дастлабки шошилинч ёрдам кўрсатишнинг бош ҳарфлардан иборат мукаммал асоси ишлаб чиқилган. Бу АВС дастури, яъни жонлантириш алифбоси бўлиб, мантиқан ва илмий асосланган даволаш чораларини қатъий кетма-кетлик мажмуасини ифодалайди.\nC – circulаtion\nDanger – беморни хавфсизлантириш керак. Уни қаттиқ, текис юзага ётқизилади. Юмшоқ юзада 1- тиббий ёрдам кўрсатилмайди.\nResponse – беморнинг жавоб реакцияси текширилади. Бемор ҳушида бўлса, жавоб реакциясини беради. Ҳушида бўлмаса, реакция бермайди.\nCirculаtion – пульс бўйинда, уйқу артериясида текширилади.\tAirway – юқори нафас йўлларининг ўтказувчанлигини тикланади.\n1 – бўйин синмаган бўлса, беморни боши кўтарилиб, бўйни тагига ёстиқча қўйилади ва текширилади (оғиздан 2 марта нафас берилади).\n2 – бўйин синган бўлса (тахмин қилинади), рентген ёрдамида аниқланади.\nБўйин қуйидаги ҳолларда шикастланган бўлиши мумкин:\n1.Йўл-транспорт ҳодисаларида, аварияларда.\n2.Юқоридан пастга тушиб кетганда.\n5.Бемор ўзини осганда (суицид).\nBreathing – кўриш, эшитиш, сезиш қоидаси ёрдамида беморда нафас борлигини текширилади. Агар нафас йўқ бўлса, 2 марта оғиз ёки бурун орқали сунъий нафас берилади.\nБолалар ва катталарда юрак-ўпка реанимациясини ўтказишни ўзига хослиги\nБелгилари\tкатталар\t1ёш -8ёш\t1ёшгача 60↓\tЧақалоқ 80↓\nКўкрак қафасини 1 дақиқада босиш сони\t80 -100\t100 -110\t110 -120\t↑120\n1 дақиқа ичидаги нафас бериш сони\t15 - 20\t20 -25\t25 -30\t↑30\nКўкрак қафасини эзиш чуқурлиги (смларда)\t3,5 – 5,0\t2,5 – 3,5\t2,0 -2,5\t1,5 – 2,0\nСунъий нафас бериш ва юракни массаж нисбати\t2 : 30\t2 : 30\t2 : 30\t1 : 3\nМассаж технологияси\t2 қўллаб\t1 қўллаб\t2 бармоқ билан\nЮракнинг массаж нуқтасини топиш\tТўш суягининг ханжарсимон ўсимтаси асосидан юқорига 2 бармоқ кенглигида чиқиш\tКўкрак сўрғичлари чизиғидан 3 бармоқ энига пастга тушилади ва юқоридаги бармоқ олинади\nЮрак- ўпка реанимациясини ўтказиш тартиби.\nКатталарда: Бемор текис ва қаттиқ жойга ётқизилади, массаж нуқтаси топилади ва массаж қилинади. Бунинг учун иккита қўл билан гавда оғирлигидан фойдаланган ҳолда кўкрак қафаси 3,5- 5 см чуқурликкача 30 марта кетма – кетликда босилади ва икки марта сунъий нафас берилади. Ҳар бир нафас оралиғидаги вақт 1,6-5- 2 секундни ташкил этади. Ҳар 6-7 циклдан кейин беморнинг пульси уйқу артериясидан аниқлаб турилади. Пульс ва нафас тикланмаса, жараён давом эттирилади ва ҳар 1- 2 минутда пульс текшириб турилади. Кўкрак қафаси бир минутда 80- 100 марта босилиб, 15- 20 марта нафас берилади.\n8 ёшгача бўлган болаларда: Бирламчи текширув ва ЮЎР катталариникидан деярли фарқ қилмайди. Фақат юракни массаж қилиш бир қўлда 15 марта 2,5- 3,5 см чуқурликда эзилади ва минутига 100- 110 марта ўтказилади. Сунъий нафас бериш эса минутига 20- 25 марта бўлиши керак. Массаж нуқтасини топиш худди катталарникидек бўлади.\n1 ёшгача болаларда: пульс минутига 60 тадан паст бўлса, юрак массаж қилинади. Кўкрак қафаси 1 минутда 110- 120 марта босилади, эзиш чуқурлиги 2- 2,5 см бўлиши керак, массаж техникаси иккита бармоқ билан ўтказилади. Кўкрак сўрғичлари чизиғидан 3 бармоқ энига пастга тушилади ва юқоридаги бармоқ олинади. Сунъий нафас 25- 30 марта берилади.\n1- 2 ойлик чақалоқларда: пульс минутига 80 тадан паст бўлса юрак массаж қилинади. Кўкрак қафасини бир минутда эзиш сони 120 марта ва ундан кўпроқ. Эзиш чуқурлиги 1,5- 2 см. Массаж техникаси бир бармоқ билан амалга оширилади. Массаж нуқтасини топиш худди 1 ёшгача бўлган болаларникидек. Сунъий нафас бериш сони 30 марта ва ундан кўпроқ. 40 кунлик чақалоқларда пульс ўмров артериясидан аниқланади, уларда уйқу артериясидан пульсни топиш мушкул, чунки уларни бўйни калта ва ёғ қавати яхши ривожланган.\nГўдакнинг ҳуши ўзидалигини аниқлаш учунгўдакни баланд овоз билан чақириб, гўдакнинг қўл-оёғини бир оз чимчиланади. Гўдак беҳуш бўлса,гўдакни орқасига айлантириб, гўдакни аста ўзимиз томон тортиб, боши ва бўйнини ушлаб туриб айлантирилади.\nЮрак-ўпка реанимацияси тўхтатилади:\n1.\tБеморда мустақил пульс ва нафас тикланганда\n2.\tБиологик ўлим бошланганда\n3.\tТез ёрдам етиб келганда\nЮрак-ўпка реанимациясининг самарали белгилари:\n1.\tКўкрак қафасининг кўтарилиши нафас тўғри берилганлигини кўрсатади.\n2.\tМеханик пульс тўлқини бўлиши (уйқу артериясида текширилади).\n3.\tКўз қорачиғининг торайиши\n4.\tМассаж қилинганда беморда систолик босим 80 дан кам бўлмаслиги керак, диастолик босим бўлмайди.\n1.\tБиологик ўлимда\n2.\tБеморнинг қариндошлари реанимациядан бош тортганда\n3.\tКўкрак қафаси оғир шикастланганда\n4.\tЎлимга олиб келадиган ҳолатларда\n5.\tБеморда жетон бўлганда\nЮрак- ўпка реанимациясининг асоратлари:\n1.\tҚовурғанинг синиши\n2.\tҚовурға суякларининг синган бўлакларидан ўпканинг тешилиши\n3.\tЮрак ва жигарнинг шикастланиши\n4.\tОшқозоннинг ёрилиши\n5.\tҚайт қилиш ва қусуқ массаларининг нафас йўлларига тушиши\n6.\tОрқа миянинг шикастланиши.\nНафас йўлларининг ўтказувчанлигини тиклаш\nНафас йўллари тил илдизи, қон, овқат, тиш, майда ўйинчоқлар, тугма, қусуқ массалари ва бошқа буюмлар билан тўсилиб қолиши мумкин. Бундай ҳолларда дарҳол нафас йўлларини ёт жисмлардан тозалаб ташлаш керак. Бунинг учун беморга қулай ҳолат бериш, нафас йўллари ва оғиз бўшлиғини қўл билан тозалаб ташлаш ҳамда Геймлих усулидан фойдаланилади.\nГеймлих усули- диафрагманинг кўтарилиши, нафас йўлларида босимнинг ортиши ўпкадаги ҳавони чиқишига мажбурлайди. Бу сунъий йўталга ва нафас йўлларидан ёт жисмларнинг чиқиб кетишига сабаб бўлади.\nЖабрланувчининг эс- ҳуши жойида бўлса, тик турган ҳолатида бемордан оёқларини елка кенглигида очишни сўралади, ёрдам кўрсатувчи бир оёғини жабрланувчининг иккала оёқлари орасига қўяди ва уни орқа томонидан қучоқлаб, бир қўл мушт қилиб тугилади ҳамда беморнинг киндиги ва тўш суяги ханжарсимон ўсиғининг оралиғига ўрта чизиқ бўйлаб қўйилади.Сўнгра иккинчи қўл билан мушт қилинган қўл ушланади ва беморнинг қорнига ичкарига ва юқорига йўналтирилган зарб билан урилади. Бу усул ёт жисм чиқиб кетгунича ёки бемор ҳушидан кетгунича давом эттирилади.\nҲушсиз кишиларни ётқизилади, оғиз бўшлиғи очилиб текширилади, ёт жисмлар бўлса олиб ташланади. Сўнгра икки марта сунъий нафас бериб кўрилади. Агар кўкрак қафаси кўтарилмаса, беморнинг боши орқа томонга эгилади ва сунъий нафас бериш қайтарилади. Шунда ҳам ҳеч қандай натижа бўлмаса пульс текширилади, агар пульс сезилса Геймлих усулидан фойдаланилади. Бунинг учун бемор чалқанча ётқизилади, қуиқарувчи тиззалаб бемор оёқларининг болдир қисмига ўтириб олади. Бир қўл кафтининг пастки қисмини тананинг ўрта чизиғи бўйлаб киндик ва ханжарсимон ўситмтанинг ўртасига қўйилади. Иккинчи қўл биринчи қўлнинг усига қўйилади ва 5 марта юқорига қараб ҳаракатлантирилади.\nҚоринга туртиш ўпкадаги ҳаво нафас йўлларидаги ёт жиемни суриб чиқаришга мажбурлаб, йўтал қўзғайди.\nСемиз одамлар ва ҳомиладор аёллар учун бошқа усуллар қўлланилади.\nАгар қоринга туртиш учун жабрланувчини қучоклаб олиш имкони бўлмаса ёки агар жабрланувчи ҳомиладор аёл бўлса, кўкракка туртки берилади.\nАгар гўдак бўғилган бўлса гўдакнинг юзини пастга қилиб тўнкарилади, унинг боши ва бўйнини ушлаб, бошини гавдасидан пастда қилиб, билак усчтига ётқизилади ва юзини пастга қилиб тўнкарилади. Сўнг орқасига 5 марта уриб-уриб, уни қўлга олиб сон устида тутилади. Иккинчи қўл кафти билан гўдакнинг кураклари ўртасига 5 марта кескин уриб-уриб кўйилади.\n1.\tЁрматов Ғ. Ё. ва бошқалар. Ҳаёт фаолияти хавфсизлиги. Ўқув\nқўлланма. -T.: 2005.\n2.\tЎ. Йўлдошев ва бошқалар. Меҳнатни мухофаза қилиш. -T.: Меҳнат,\n3.\tБезопасность жизнедеятельности. /Под.ред. Михайлова Л.А. Киев –\nХарьков – Минск, 2007. 301 с.\n4.\tБелов С. В. и др. " Безопасностъ жизнедеятелъности", "Высшая школа" , -М.: 1999.\n5.\tИшлаб чиқаришдаги бахтсиз ҳодисаларни ва ходимлар саломатлигининг бошқа хил зарарланишини текшириш ва ҳисобга олиш тўғрисидаги Низом. Вазирлар Маҳкамасининг қарори №286, 06.06.1997, –Т.: 1997.\nTeglar: нафас марта билан пульс ёрдам массаж бўлса бармо1179 бериш 1179ўл текширилади берилади Кўкрак бўлиши мумкин Клиник пастга давом сунъий 1179илинади\nИпак қурти уруғини жонлантириш ва тарқатиш\nБилиш фаолияти. Маънавият ва миллий ғоя узвийлигини тушунтириш методи ...\nЎқитувчи нутқи маданияти, нутқ маданияти ва услубияти\nБадиий асар тили 2\nТабиий жун ва ипак хамда кимёвий толалардан тайёрланган матоларни буяш ва г ...\nТабиий жун ва ипак ҳамда кимёвий толалардан тайёрланган матолар ...